Kisses from Vilma: 1917\nVuosi 2016 on ollut poliittisesti ja kansainvälisesti aika hullu vuosi. Valtiot, joita olen ennen ihaillut ja joiden politiikkaa olen innolla seurannut, ovat suorastaan tuottaneet pettymyksen tänä vuonna.\nVarsinkin siis tänä vuonna olen kokenut erityistä ylpeyttä ollessani suomalainen. Kun muualla maailmassa kuohuu, musta tuntuu turvalliselta olla täällä. Neljä vuotta ulkomailla opettivat arvostamaan Suomea. Ymmärsin todellakin sen, kun sanotaan että on lottovoitto syntyä Suomeen. Musta on aina tuntunut siltä, että missä oonkaan tai mihin meenkään niin musta pidetään huolta. Aina voi, ja on hyvä, tulla takaisin.\nTänäkin vuonna on tapahtunut monia asioita jotka ovat saaneet minut kunnioittamaan kotimaata. Olen ihaillut upeaa syksyn luontoa Länsi-Suomessa patikoimassa, olen kärsinyt erittäin kipeänä ja ollut kiitollinen hyvälaatuisesta ja puoli-ilmaisesta terveydenhuollosta sekä seurannut verrattaessa melko tervettä ja tasa-arvoista poliittista ilmapiiriä.\nMeillä on niin pienen pieni maa ja pieni kansa. Miten voikaan olla, että näin pieni on niin monessa tärkeässä asiassa maailman kärkiluokkaa?\n- Suomi on maailman turvallisin maa. (World Economic Forum, Travel and Tourism Competitiveness Report 2015: Finland)\n- Suomessa on maailman riippumattomin oikeuslaitos. (World Economic Forum, The Global Competitiveness Report 2016–2017: Judicial independence)\n- Suomessa on maailman toiseksi vähiten korruptiota. (Transparency International, Corruption Perceptions Index 2015)\n- Eurooppalaisista suomalaiset ovat toiseksi tyytyväisimpiä elämäänsä. (Eurostat, Percentage of the population rating their satisfaction as high, medium or low)\n- Suomi on maailman toiseksi tasa-arvoisin maa. (World Economic Forum, Global Gender Gap Index 2016)\n- Suomen peruskoulutus on maailman parasta. (World Economic Forum, The Global Competitiveness Report 2016-2017: Primary Education)\n- Suomessa on maailman toiseksi parasta olla tyttö. (Save the Children, Every last girl: Girl’s opportunity index)\n- Suomessa on maailman vakaimmat pankit. (World Economic Forum, The Global Competitiveness Report 2016-2017: Soundness of banks)\n- Suomi suojelee perusoikeuksia maailman parhaiten. (The World Justice Project, Rule of Law Index 2016)\nMahtavaa itsenäisyyspäivää kaikille! <3 Ensi vuonna juhlitaan 100-vuotiasta Suomea!\nLähteet: linkeissä sekä Tilastokeskus:(http://www.stat.fi/ajk/satavuotiassuomi/suomimaailmankarjessa.html)\nLähettänyt Vilma klo 17.03\nTunnisteet: lifestyle, lifie, mielipide, mietiskely/haaveilu, yleinen\nAnonyymi 6/12/16 17:17\nIhana postaus <3 hyvä Suomi !\nVilma 7/12/16 07:48\nAnonyymi 6/12/16 17:48\nJa Suomessa tehdään eniten itsemurhia....\nVilma 7/12/16 07:47\nWHO:n tutkimuksen mukaan Suomessa tehdään 16. eniten itsemurhia väestölukuun nähden. Se on järkyttävää ja liikaa, mutta tuollaisen virheellisen faktan levittäminenkin on erittäin ikävää. :/\nAnonyymi 7/12/16 11:27\nTämän lisäksi tuskin African/Intian/Brasilian yms tehdyt itsemurhat edes päätyvät näihin tilastoihin. Suomalainen pessimistisyys ja negatiivisuus on kyllä selkeesti osa ihan suomalaisuutta kuten Anon kommentista huomaa...\nAnonyymi 9/12/16 15:15\nAnonyymi 9/12/16 16:08\nNiin? Suomessa on vähän ihmisiä. Olet siis sitä mieltä että niitä tehdään paljon. Miksi näin on mielestäsi?\nAnonyymi 9/12/16 20:16\nMihin perustat väitteesi? Sekä lueppa yllä oleva ano kommentti missä sanotaan et noissa maissa tuskin tilastoidaan niitä asioita eli ei riitö väkilukuun nähdenkään peruste siihen et suomessa tehtäis eniten itsemurhia... sitä paitsi väkilukuun nähden suomi oli euroopan 7...\nAnonyymi 6/12/16 18:01\nSinä!!!<3 paras bloggaaja!!!\nVilma 7/12/16 08:04\nAnonyymi 6/12/16 21:39\nVoi ihana! Tuli ylpeä olo :) kiitos tästä postauksesta vilma!<3\nVilma 7/12/16 08:08\nKiitos, kiva kun tykkäsit! <3\nAnonyymi 8/12/16 07:49\nVilma 3/1/17 11:30


Majatalo-iltaa vietetään ruudun äärellä – Kangasniemen Kunnallislehti\n– Olen entinen maatalouslomittaja, nykyinen pastori, naurahtaa Pirkka, joka on alkujaan maalaistalon poika Kesälahden Suurkylästä.\n21.3.2020 11:00 KNKL\nIllassa on tutut ainekset. Juontajina hääräilevät Kettusen Päivi ja Pirkka-pappi, jonka viimeinen virallinen työtehtäviä ennen vapaalle jäämistä tämä ilta on. Duo Niina-Maria ja Lauri esittää Pirkan valitsemia toivelauluja, joiden sanat tulevat näkyviin ruudulla. Näin lauluihin voi yhtyä myös kotikatsomoissa. Pirttiahon Jaakko opettaa kansantajuiseen tapaansa. Hän on valinnut aiheekseen yhden Pirkan lempikohdista Raamatussa. Yllätyksiäkin on illan mittaan luvassa.\n– Majatalossa on evankeliumi kirkkaasti esillä, mutta siellä ei olla turhan vakavahenkisiä, myhäilee Pirkka pohtiessaan Majisten ilmapiiriä. Pirkka on luvannut olla jatkossakin mukana Majatalo-työssä aina, kun se on hänelle mahdollista.\n– Pirkka on tehnyt uskollisesti ja antaumuksella seurakunnan perustyötä; sitä, jota tekemään pappi on kutsuttu, kiitti piispa Seppo Häkkinen kirkon juhlassa. Hän mainitsi esimerkkeinä Majatalo- ja ystävyysseurakuntatyön sekä kylätapahtumien järjestämisen.\n– Muistan Pirkan uskollisen puurtamisen Sanan Suvipäivien pääsihteerinä muutaman vuoden takaa. Päivät onnistuivat hyvin – eikä vähiten siksi, että Pirkan aktiivisuuden vuoksi päivillä oli noin 250 talkoolaista eri tehtävissä, kertoi Seppo-piispamme.\nPirkan Majatalo-ilta seurakunnan Facebookin live-lähetyksen kautta keskiviikkona 25.3. klo 18 alkaen.\n← Linjaus muuttui: Kaikki 1–3-luokkien oppilaat voivat mennä kouluun – kunta suosittaa edelleen etäopiskelua\nEssote varmistaa puhelimitse kaikkien yli 80-vuotiaiden tilanteen – hyvinvointikeskuksessa potilaiden jaottelu on alkanut →


Teams ja Zoom osaksi Traventum Live -palvelua – Traventum\nKirjoitettu 25/05/2020 kirjoittaja Antti\nTraventum Live on laajentanut palvelujaan kattamaan nyt myös videoneuvottelujärjestelmät Teams ja Zoom. Tämä tarkoitaa sitä, että nyt voi heittää hyvästit suttuisille videoneuvotteluesityksille, jossa kuva ja ääni ovat mitä sattuu. Esitykset voidaan pitää Traventum Live Studiolla tai asiakkaan omissa tiloissa. Traventum Live Studiossa vastataan siitä, että kuva ja ääni ovat täydellisiä lähetystä varten. Traventum Live Studiossa esityksistä tehdään TV-lähetyksien tyylinen ohjelma, jonka ohjauksesta ja tuotannosta Traventum vastaa. Nämä lähetykset välitetään suoraan valittuun videoneuvottelujärjestelmään. Teams ja Zoom soveltuvat myös perinteisten Traventum Live -striimien lisäpalveluksi. Tämä mahdollistaa esimerkiksi etäkouluttajien liittämisen striimiin ja katsojien aktiivisemman osallistumisen koulutukseen tai muuhun vastaavaan tilaisuuteen.\nKategoriassa VideolähetyksetAvainsanat live, striimi, Teams, traventum, traventumlive, traventumlivestudio, videoneuvottelu, videoneuvottelujärjestelmä, zoom


Oranssi Planeetta | Divarit.com\nOsoite: Hämeentie 95, 00550 Helsinki\nSivua katseltu: 4 323 kertaa\nOranssi Planeetta on vuonna 2010 perustettu helsinkiläinen antikvariaatti, joka on Punaisen Planeetan nuorempi sisarliike. Hermannissa sijaitseva Oranssi Planeetta on avoinna arkisin 10–18 ja lauantaisin 10–14. Sunnuntaisin suljettu. Puhelinnumero on 0440 896 496 ja Skype-nimi: Oranssi Planeetta. Sähköpostiosoite on antikvariaatti@oranssiplaneetta.fi.\n"Oranssi Planeetta" on saanut pisteet 7,5 yhteensä 10 pisteestä. Se on arvosteltu 55 kertaa.\njännä nimi divarille! on vieläpä melkein metroreitin varrella, joten taidan piipahtaa. :)\nKirjoitettu: 22. päivä elokuuta 2011\nUusin kantapaikkani, aina löytyy jotain kivaa…\nKommentoitaessa julkaisua Oranssi Planeetta sekä Nimi että Kommentti ovat vaadittuja tietoja. Myös sähköpostiosoite on pakollinen, mutta sitä ei näytetä julkisesti.


Yllätyksiä - KSML.fi Blogit\n23.2.2015 klo 02:57 - Reppu ja reissaaja - Santtu Paananen\n1\t1\t3390\nJa oikein sellaista vaatteisiin pinttyneen matkahien tuoksuista huomenta sinne koto-Suomeen. Soijatilanne nousee asteittain etelämmäs Laosia siirtyessä. Kohta aletaan olla lämpöjen suhteen lähellä Danten seitsemättä tasoa.\nVientianen stoppimme jatkui chillailun, hengailun ja olemisen parissa. Auringon paistattelua ja Vang Vieng Petanqueta joen varrella olevassa vehreässä puistossa.\nLaos on tunnettu hyvästä kahvistaan ja siirtomaa-ajat Ranskan vallan alla näkyvät kaupungin katukuvassa lukuisina viihtyisinä kahviloina. Vientiane on Mekongin jalokivi hyvän latten ja croissantin perään kuolaavalle.\nJumalten herkut Moo Cafessa; matcha-jäätelö ja mango bubble tea\nVientiane ei tarjoa matkaajalle erityisen paljoa nähtävää tai tehtävää. Muutamien essentiaalien kulttuuinähtävyyksien ohella kaupunki on lähinnä välietappi.\nKeskiviikkoiltana päätimme laittaa testiin paikallisen keilahallin. Paikalla oli pelkästään lokaaleja, luultavasti päästelemässä työpäivän jälkeisiä höyryjä runnomalla kuulilla viattomia hattivatteja turpaan. Halli oli aivan Amerikan mallia; kymmenisen rataa ja nykyaikaiset tulostietokoneet. Sai valkonaama kalveta entisestään paikallisten kaatojen rytinässä.\nKeilailun jälkeen istahdimme parantelemaan helliä peukaloitamme laapin ääreen kadunvarsiravintolaan. Ja kuinka ollakaan, viereisessä pöydässä oli kaksi Vang Viengissä tapaamaamme australialaistyttöä viettämässä matkansa viimeistä päivää. Apehdittuamme jatkoimme joelle päin kolmannen kerroksen näköalabaariin nappaamaan Beerlaot ja bongailemaan alkavan seitsemänpäiväisen kiinalaisen uuden vuoden ilotulituksia.\nKiinalainen uusi vuosi on ilmeisen big thing myös Laosissa. Ihmiset polttavat kaduilla jonkinlaisia suitsukkeita, paperisia koriste-esineitä, jopa pieniä seteleitä. Monet yritykset lyövät oviaan kiinni muutamiksi päiviksi tärkeän perhejuhlan ajaksi. Näköalabaarissa saimme paikalliselta naiselta kutsun uudenvuodenpippaloihin, harmillisesti juuri lähtömme ajalle.\nTorstaipäivä oli lähtöpäivä. Ennen illalla lähtevää kyytiämme ennätimme kytätä viimeiset nähtävyydet, viimeiset kahvilat ja viimeiset puistopetankit. Laosin tärkein monumentti, That Luang-temppeli oli vaikuttava näky. Kymmeniin metreihin kurkottava pytinki on päällystetty kultaisella värillä juuresta aina huipun terävään kärkeen saakka.\nKymmenet kierretyt temppelit ovat jääneet paljolti harmaaksi muistojen massaksi, mutta tämä todella erottui joukosta. Keskellä liikenteen vilinää pönöttävä That Luang toi samankaltaisia mystisiä viboja kuin Gizan pyramidit ja Meksikon Chicken Itza.\nPuoli yhdeksältä illalla oli alkava 9-tuntinen matkamme etelämmäs Savannakhetin kaupunkiin sleeper busissa. Sleeper bus on yleisin tapa taittaa pidempiä matkoja täällä päin. Autossa on istuinten sijaan parikymmentä kahdennukuttavaa kerrossänkyä. Sleeper bus on vaihtoehdoista ehdottomin, mikäli et usko gluteus maximustesi kestävän kymmeniä tunteja normaalissa linjurissa.\nEnglantilaiskaverukset, keihin törmäsimme myöhemmin Paksessa\nSavannakhetin perjantaiaamu oli sysipimeä vielä viiden aikaan saapuessamme. Ja hiljainen. Jokainen katu typötyhjä. Omakotitalojen teljettyjen porttien takana haukkuvat koirat säikäyttelivät ohi kävellessä. Johtuiko väsymysdeliriumin jumituksista vai mistä, mutta nautin kaduilla vaeltelusta kovasti.\nLopulta löysimme paikan nimeltä Leena Guesthouse ja asetuimme taloksi. Seitsemän euroa kahden hengen ilmastoidusta huoneesta tuntui kalliilta, mutta tähän oli tyydyttävä. Koipien ojentamisen tarve oli pakottava.\nJa mitäpä muutakaan olisimme ensimmäisenä päivänä uudessa paikassa tehneet kuin vuokranneet poljettavat pyörät. Kiertoajelulla ei ollut paljoa annettavaa. Kaupunki oli kuin Vientianen rähjäisempi ja hiljaisempi kaksonen. Palveluita ei ole nimeksikään, etenkin ajankohdan sijoittuessa juuri uuden vuoden ajalle. Monet ravintolat ja turisti-infopisteet olivat laittaneet ovensa viikoksi kiinni.\nSavannakhet, the city that never wakes up.\nKierrokselta tultuamme stoppasimme kadunkulman kahvilaan virvokkeille. Äkkiä alkoi valtaisa kaatosade ja jäimme kuppilaan mottiin. Vietimme illan istuskellessa ja pelaillessa biljardia baarin omistajan kanssa. Voitoillamme ansaitsimme ilmaiset bisset illaksi.\nAamulla jatkoimme pyöräekskursiotamme. Edellisillan tutussa kuppilassa tapasimme sveitsiläisen Alexandran, joka lähti päiväksi mukaamme kiertelemään. Varasimme seuraavaksi päiväksi minibussikyydin kohti Paksea ja vierailimme yhdessä Savannakhetin tärkeimmistä nähtävyyksistä; dinosaurusmuseossa. Museo oli hupaisan vaatimaton muutamine dinosauruksen häntäluineen ja fossiililöydöksineen. Illan tullen vierailimme keskustan pienessä pelihallissa ja teimme pienistä seteleistä hieman suurempia.\nKaksi päivää Savannakhetia riitti mainiosti.\nPaksen kolmetuntinen kyytimme lähti aamulla, jopa suurin piirtein ajallaan. Tarkoitus olisi viettää pari päivää kyseisessä kaupungissa ja lopulta suunnata Vietnamin rannikolle Danangiin viettämään lokoista rantaelämää pitkästä aikaa.\nMatkalla pysähdyimme varsin hämmentävälle markkinapaikalle. Myytävänä oli erilaisia kasviksia, hedelmiä ja eläimiä. Kaikkea. Sammakoita, liskoja, ankeriaita, kaneja, ankkoja, ötököitä joka lähtöön.\nPakse on näkemäni ja kuulemani mukaan lähes pelkkä välietappikaupunki, aivan kuin Savannakhet. Turisti-infoja ja matkatoimistoja on pilvin pimein, tarjoamassa kotimaan matkojen lisäksi kyytejä myös Vietnamiin, Thaimaahan ja Kambodẑaan.\nPerillä marssimme kirkkain otsin ja keltaisin nokin ensimmäiseen matkatoimistoon hankkimaan bussilippuja Vietnamin Danangiin.\nViisumimme Laosissa kestää helmikuun 28. päivään asti. Kiersimme epätoivoisesti toimistolta toiseen, toistaen samat fraasit varmaankin viidessätoista eri paikassa.\nNo kun ei voi.\nHomma on bussiliikenteen osalta pitkälti seis jopa kaksi viikkoa kiinalaisen uuden vuoden ajan. Pidä tämä mielessä suunnitellessasi omaa matkaasi. Eioo-n ja nohave-n saaminen kaikkialta voi alkaa turhauttamaan muutaman kerran jälkeen.\nHätä ei kuitenkaan ole tämän näköinen. Suuntaamme Laosin eteläosaan kuululle 4000 saaren aluelle.\nJa sieltä Kambodzaan.\n24.2.2015 klo 12:06\nKiva kirjoitus taas! Näitä seikkailuja on todella mukava lukea ja nähdä!


Pikkuneidin aarre on Kaunis Pieni Elämä Shpista hankittu soiva karuselli.\nKaruselli soittaa sävelmiään lähes päivittäin.\nVaatekaapin ovet tuottivat vaivaa rakennusvaiheessa. Halusin ehdottomasti komeron kahdella ovella. Tila oli kuitenkin niin leveä ettei kalustefirmojen tuotteet tulleet kysymykseen.\nSittenpä hoksasimme tutun puusepän ,joka sitten tekikin puiset 4 peiliset ovet.\nHuoneiden pienuuden takia päädyimme asennuksessa kuitenkin liukuovi ratkaisuun. Isot leveälle aukeavat ovet kun olisivat määrittäneet paljolti koko huoneen huonekalu asettelua.\nYläkerran pesuhuoneen työt edistyvät pikkuhiljaa.\nLaatikostot sekä kaapit saavat uudet etulevynsä mäntypuusta.\nPintana tässä talossa tuttuakin tutumpi Osmocolor vahapinta tummana.\nElämää Onnenpähkinässä 7. helmikuuta 2013 klo 14.51\nSuloinen karuselli :-)


Koristeellinen multaa maisemasuunnittelussa\nSilppuaminen auttaa pitämään maaperän kosteana ja lämpimänä ja suojaamaan rikkaruohoja vastaan, mutta kaikki multaaet eivät ole tarpeeksi houkuttelevia. Ja jos olki tai niitetty ruoho on tärkeämpää niissä sängyissä, joissa multausmateriaalin hyödyllisyys on tärkeämpää, niin kukkapenkillä se näyttää paljon huonommalta.\nJotkut multtityypit pystyvät palvelemaan paitsi kukkapenkkien koristeena, he itse voivat tulla maiseman yksityiskohdiksi. Niiden avulla voit piirtää rajoja, sijoittaa kuvioita, luoda taustan kukille ja muille kasveille.\nTätä puunjalostuksessa syntyvää jätettä käytetään usein multaa eikä vain koristetarkoituksiin. Aluksi heillä on kirkas, puumainen väri, mutta pian ne muuttuvat harmaiksi. Tuore sahanpuru ei ole aina hyödyllistä maaperälle, koska se voi ottaa siitä hyödyllisiä aineita. Mutta jos kuivatat ne hyvin auringossa harmaaksi, niin se on erinomainen multaa. Totta, sinun on oltava varovaisempi havupuiden sahanpurun suhteen, ne hapettavat maaperää, eivätkä kaikki kasvit pidä siitä.\nJoten kun käytät havupuusta peräisin olevaa sahanpurua, sinun on huolehdittava niiden hapon neutraloinnista. Tätä varten maahan lisätään tuhkaa (välttämättä lehtipuusta) tai dolomiittijauhoa. Kalkki myös neutraloi maaperän, mutta se voi vahingoittaa kasveja.\nTämä on myös erinomainen materiaali koriste-multaa varten, varsinkin jos lähellä kasvaa metsä, jossa männynpuikot ovat runsaasti aivan maan päällä. Mutta se on myös runsaasti happoa, jonka torjuntaan tarvitaan lehtituhkaa tai dolomiittijauhoa.\nJotkut kasvit päinvastoin, kuten hapan maaperä, esimerkiksi puutarhamustikat, päinvastoin, on hyödyllistä multaa neuloilla tai havupuiden sahanpurulla.\nKaunis materiaali, yleensä tummanvärinen. Mutta sen kerääminen metsään on työlästä eikä kovin kannattavaa. Sinun täytyy löytää kuollut kaatunut puu, kuori irti kuori, tuoda se, pilkkoa ja keittää sitten. Kun se on jäähtynyt ja kuivunut, saat multaa. Samaan aikaan erikoistuneissa myymälöissä on valmiita kuorta multaa varten. Materiaali on ehdottomasti turvallista maaperälle ja kasveille, ja tarvittaessa se voidaan maalata useilla väreillä.\nKuoren lisäksi myynnissä on myös koriste-siruja. Se on yleensä yksinään kevyempi ja se voidaan sävyttää vaaleammilla ja kirkkaammilla väreillä.\nOrgaanisen koristeellisen multaa lajikkeet hajoavat ajan myötä vapauttaen ravinteita maaperään. Mutta on myös epäorgaanista materiaalia, kiviä tai soraa. Eli pieniä, eri värejä kiviä. Niitä käytetään vain kukkapenkkeihin ja muuhun maisemasuunnitteluun, esimerkiksi kivikkoihin, kivipuutarhoihin. Pienien kivien tukkeutumisen estämiseksi on parempi eristää ne asettamalla niiden alle erityinen päällystemateriaali. Puhtaasti koristeellisten toimintojen lisäksi ne suojaavat rikkaruohoja vastaan ja päästävät veden helposti läpi.


Tulisia chilimakuja - Kotiliesi.fi\nEtelä-Amerikasta kotoisin oleva chili maustaa ruoan kuin ruoan.\nChili on paprikan kanssa samaan sukuun kuuluva pensasmainen kasvi, jonka hedelmiä käytetään mausteena. Chili tunnetaan voimakkaan tulisesta maustaan.\nChililajeja on satoja ja niiden vahvuus vaihtelee miedommasta poltteesta erittäin tuliseen. Tulisuuden aiheuttaa kapsaisiini-niminen aine, jonka määrä vaihtelee eri chililajeissa.\nEnsikertalaisen kannattaa tutustua chiliin varovasti. Tuliseen ruokaan tottuu vähitellen, joten chililajin vahvuutta ja määrää voi lisätä asteittain. Chiliä saa tuoreena ja kuivattuna jauheena sekä rouheena. Tarjolla on myös erilaisia chilitahnoja.\nMausta kalaa, katkarapuja ja lihaa\nKala ja chili tulevat hyvin toimeen keskenään. Chili-inkiväärilohen maun tekee sweet-chili sauce eli makea chilikastike. Myös katkarapuruoat saavat potkua chilistä. Aasialaisen tom-yam-katkarapukeiton kuumentaa kunnon annos tuoretta chiliä. Voit käyttää keittoon joko hyvin mietoja tuoreita chilejä tai pari erittäin vahvaa chiliä.\nChili sopii erinomaisesti liharuokiin. Kaikille tuttu chili con carne kertoo jo nimessään, millä sen maku on luotu. Myös tämän ruoan chilimäärää voi muutella ruokailijoiden chilinsietokyvyn mukaan. Pähkinäbroileri thaimaalaisittain maustetaan punaisella chilitahnalla. Jos haluat uutta ilmettä perinteisiin makkararuokiin, kokeile tulista makkaraminestonea. Jo yksi chili tekee ihmeitä maulle!\nTerävöitä kastikkeita ja tahnoja\nMiedot, uunissa tai grillissä kypsennettävät maissitikut terävöityvät chilillä maustetulla voilla. Chiliä voi käyttää myös erilaisiin marinadeihin ja kastikkeisiin. Thaimarinoitu porkkanasalaatti on mainio lisäke.\nMeksikolaisen guacamolen mausteena chili on välttämätön. Tulinen paholaisen kastike ja punainen Rhode Island -kastike sopivat vaikkapa lihan lisäkkeeksi.\nJos olet ottanut chilin omaksesi jo pääruokien puolella, kokeile sitä rohkeasti myös jälkiruokiin ja leivonnaisiin. Tulisia hetkiä!\nVinkki! Muista pestä kädet huolellisesti käsiteltyäsi chiliä. Kapsaisiini aiheuttaa voimakasta poltetta joutuessaan herkille limakalvoille, kuten silmiin.\nNäillä pakkasilla olemme kehitelleet ”ärtsysopan”, johon pannaan muitakin aineosia, mutta etenkin chiliä. Jos on kiire, otamme paketin chilillä maustettua tomaattimurskaa, pari sipulia, valkosipulin kynsiä, pienen pakastevihannessekoituspussin, lihalientä ja sitten jotakin makkaraa esim. siskonmakkaroita.\nJos ei ole ihan näin kova kiire valmistaa ruokaa, niin sitten käytetään tuoretta chiliä, tomaattia, lihaa ja itse pilkottuja kasviksia, mutta silloin ollaankin tekemässä jo gulassia.\nChili avaa nuhaisen nenän, joskin tuore chili itkettää, jos ei muista varoa silmiään.\nChili ja valkosipuli pitää sikaflunssat loitolla.\nTämän vuoden pakkasilla panin chilipalon karjalanpaistiin ja maku terästyi. Toivottavasti äitikulta ei käänny haudassaan, kun perinneruokaa muutetaan. Piirakoiden kanssa sitä edelleen syötiin ja hyvää oli. Uunissa ei kannata ihan pientä annosta tehdä, joten jäi vielä tähteeksi\n.600 g sianlihaa\nsalottisipuli, keltainen sipuli, valkosipulin kynsiä,chilipalko, suolaa ja mustapippuria\nUunissa lempeästi haudutellen ainakin 3 tuntia\nJa ah mikä tuoksu ottaakaan vastaan paukkupakkaslenkiltä tulevia.\nKommentoi juttua: Tulisia chilimakuja


Lepakko Pandemian Jälkipyykki - Sivu 37 - Keskustelu - Sinikivi.com\n21.05.2020 13:17\t#45807 : Juhnu\nTässä ihan hyvä mielipidekirjoitus alan asiantuntijalta.\n21.05.2020 15:40\t#45808 : juppe\nLupaa hyvää ruottalaisille kun ne on kuhninu kauemmin kun pari viikkoa.\n21.05.2020 17:36\t- 21.05.2020 17:39\t#45809 : juppe\nRuotsin ulkoministeri huolestunut naapurimaiden nihkeydestä ottaa ruotsalaisia vastaan – "Muilla mailla väärä kuva tilanteesta"\n– Kesän koittaessa monella ruotsalaisella voi olla jo immuniteetti koronaa vastaan, mikä tekisi ruotsalaisista turvallisempia matkaajia kuin muista, hän sanoo uutistoimisto TT:lle.\nOliskohan ens kesä sitten kun tää kesä on jo uhkaavasti alkamassa ja laumaimmuniteetin kehittyminen näkyy kestävän.\nViimeksi muokattu: 21.05.2020 17:39 juppe.\n22.05.2020 04:28\t#45814 : Jukkis\nJoo, nyt alkaa tegnellin nerokas strategia viimeinkin näyttään kynsiään. Kuuleman mukaan kuolleita olis suhteessa väkilukuun toiseks eniten mutta luultavasti eniten, kun osaa kuolleista on lakastu maton alle. Muualla tauti hiipuu jo olemattomiin ja ruotsissa vaan kasvaa - yhdessä synkkenevien kuolinlukujen kanssa. Seuraava episodi on sit et muut maat elää normaalia elämää ja ruottissa kärvistellään koronan kanssa vielä pitkään, ja sen myötä kaikki maayhteydet naapurimaihin on suljettu ja vissiin ei - uutisten perusteella - ruotsalaisilla ole mitään asiaa etelän aurinkorannoille saati minnekään.\ntämä ei tietenkään tarkota etteikö ylimielinen tegnell olis vaan entistäkin ylimielisempi vaikka jo itekin alkaa myöntään että hupsis.\n22.05.2020 07:28\t#45815 : juppe\nTää on ruotsalaisille vaikee tilanne, koska ne ei mielestään osaa epäonnistua enää ollenkaan. Entinen valtakunnan epidemiologi on arvostellu suoritusta silleen, ettei se oo ollu ihan täydellinen kun vanhukset uhrattiin, ja tää on jo hämmentävän jyrkkä asenne.\nRuottalaiset oottaa saavansa kehuja muilta eikä ne pysty tajuaan, miksei matkustusrajotusten purkaminen koskekaan niitä, vaikka hämmästyttävän moni kyllä arvas muualla, että tää siitä tulee kun ne on tietävinään nää asiat paremmin kun muut.\n22.05.2020 12:19\t#45816 : Jukkis\nAsiallisesti ottaen, jos ruotsalaiset olis ihan normaali kansa, Tegnell eroaisi tai erotettaisiin ja sen toimet tutkittaisiin onko syytteen paikka. Sehän otti käsittämättömän riskin ja epäonnistu totaalisesti. Hallituksen asema menis kans kiikunkaakun mutta epäilen nähdäänkö kumpaakaan. seuraa se normi pokeripelaajan tarina kun lyö hirveen tukon pöytään ja häviää sen, niin uhmalla jatkaa häviämistä josko onni ittekseen kääntyisi.\nOnhan noi Tegnellin hommat olleet täysin vastuuttomia, ei sitä voi kukaan kieltää ja kunnon narsistina se on koettanu brändätä ittestään maapallon viisainta miestä joka tietää asiat toisia paremmin ja tölviny kaikkia muita.\n22.05.2020 14:06\t#45817 : juppe\nTegnellin asema vaan vahvistuu, koska koko muun maailman haastaminen on tuottanu tulosta. Nyt pääsee svenssonit taas kitiseen, että natsit ja putinistit sortaa niitä kun niillä on jotain matkustusrajotuksia, mitä perustuu eri tasosissa ja erilaisia poliittisia suuntautumisia edustavissa tiedotusvälineissä olleisiin perättömiin uutisiin, joissa esitellään todellisia tilastoja jotenkin väärin.\nJopa vasemmistoliberaalit laatulehdet on taas kerran sitä mieltä, ettei ruottalaiset oo ihan täyspäisiä, niin että äärioikeiston informaatiohyökkäys tulee joka suunnalta ja Tegnell on sankari kun se ottaa ryöpytyksen vastaan muittenkin puolesta.\n26.05.2020 16:12\t- 26.05.2020 16:13\t#45853 : juppe\nRuottissa perinteinen tiistaipiikki on 96 kuollutta elikkä kesän alkamista ja laumaimmuniteettia pitää vielä odottaa.\nJos hyvin käy, niin venäläiset saa tarkistuslaskennan joskus tehtyä ja sitten ainakin yks paljon isompi maa kiilaa Ruottin ohi.\nKoronatestauksen tahti hyytyi Ruotsissa – hieman isommassa Wuhanissa tehtiin samassa ajassa noin 230-kertainen määrä testejä\nViimeksi muokattu: 26.05.2020 16:13 juppe.\n26.05.2020 16:26\t#45854 : juppe\n27.05.2020 00:11\t#45855 : Jukkis\nJoo, ruotti on joutunu vähän tarkistaan näkökantojaan. Aluks Tegnell vaan viittasi kintaalla kaikelle ja totes että tarttee ootella syksyyn saakka ennenkun tuloksia voidaan arvioida. Aika äkkiä se sit vaihtu toteamukseen että lopullisia arvioita voidaankin esittää vasta loppuvuodesta.\nNyt on Tegnell taas tullut uuteen arvioon että oliko hän oikeassa vai väärässä, siitä ollaan päteviä puhuun vasta 4-5 vuoden päästä. Niin paljon on ny äijällä aikalisää siihen että se on ja pysyy kaiken arvostelun yläpuolella.\n27.05.2020 21:17\t- 27.05.2020 21:17\t#45857 : juppe\nJonkun olis korkee aika puhua noille totta, koska niitten jutut ei oo enää tästä maailmasta.\nTänään saatiin taas laskettua 95 uutta kuollutta ja se on muka sama kun se, että naapureilla on ollu epidemia hallinnassa ja nyt se on vielä hellittämässäkin. Jopa se, että Venäjällä joku valehtelee, on uutinen, mutta ruottalaiset on tällasia nykyään koko ajan.\nViimeksi muokattu: 27.05.2020 21:17 juppe.\n27.05.2020 23:47\t#45858 : Jukkis\nMitähän tosta ruottista pitäs ylipäätään ajatella kun se koko niitten idea oli alunperin että heillä loppuu ekana tautitapaukset ja väkikin on immuunia kakkosaallolle. Nyt se on naapurimaissa niin että tartuntoja on enää yhden käden sormella per päivä ja ruottissa ei tautihuippu ole vielä näkyvissäkään. Mikä tarkoittaa että kaikkialla muualla mennään ilman tautia kun ruottissa kuolee vielä viikko- tai kuukausikaupalla sen sata per päivä. Ei menny ihan kuten stromssossa mut heitin onnekseen koko kansa tuntuu olevan jonkinlaisen joukkopsykoosin vallassa eikä ne nää mitä muut näkee.\n28.05.2020 00:54\t- 28.05.2020 02:33\t#45859 : juppe\nJoku kuukaus sitten povattiin, että äärioikeisto nousee tän takia kun netissä oli liikkeellä tegnelliläistä lätinää, mutta äärioikeisto onkin ollu aika hiljaa niin kun kaikki muutkin. Vois melkein epäillä, että netissä mesoavat tavisruottalaiset on luokiteltu vahigossa natseiks.\nNäähän jopa sotkee keskustelua epäonnistumisista kun niitten onnistuminen on siinä sarjassa kohtuullisen vakava eikä ota loppuakseen.\nFolkhälsonationalism | Nationalism based around the Swedish coronavirus strategy\nSweden's coronavirus strategy has been led by the Public Health Agency, and has received international attention due to the lack of any enforced lockdown. Folkhälsonationalism describes nationalistic loyalty towards the Swedish approach; an attitude where people defend the agency against any criticism.\nViimeksi muokattu: 28.05.2020 02:33 juppe.\n28.05.2020 12:24\t#45860 : juppe\nUudet koronatartunnat kääntyivät nousuun Ruotsissa – epidemiologi Tegnell yllättyi\n29.05.2020 21:13\t#45869 : juppe\nVenäläiset on korjaillu tilastoja ja ne olis nyt menossa ainakin määrällisesti ruottalaisien ohi. Pitää kattella huomenna, että mitä se meinaa väestöön suhteutettuna.


Miksi syödä Omega-3:a? rintasyövän ehkäisy, kolesteroliarvojen alentaminen, nivelien parempi kunto, omegatutkimus\nMiksi syödä Omega-3 ravintolisiä?\nSydänystävä Omega-3 ja tutkimus\nRavintolisiä ym. markkinoidaan jatkuvasti viittaamalla tieteelliseen tutkimukseen. Vaikka yksittäiset tutkimukset voivat olla lupaavia ja suuntaa-antavia, voidaan perustellumpia terveysoletuksia tehdä vasta kun tutkimusta ja tutkimushistoriaa on kertynyt muutamaa hajanaista tutkimusta enemmän. Omega-3 rasvahapot ovat yksi eniten tutkituista ravintoaineista. Niiden terveyshyötyjä on selvitetty yli 20 000 tutkimuksessa ja terveysvaikutuksia on havaittu lukuisilla eri osa-alueilla. Uutta tutkimustietoa kertyy kaiken aikaa. Seuraavassa on lyhyesti esitelty joitakin keskeisiä terveysvaikutuksia, joita tieteellisissä tutkimuksissa on havaittu.\nIhmisen elimistö tarvitsee normaaliin toimintaansa omega-3-rasvahappoja. Kuitenkaan näitä rasvahappoja ei ole kaikessa ruuassa. Omega-3-rasvahappoihin kuuluu ALA (alfalinoleenihappo), jota löytyy muun muassa saksanpähkinöissä ja pellavaöljyssä. Elimistö rakentaa ALA:sta muita omega-3-rasvahappoja: EPA:a (eikosapentaeenihappoa) ja DHA:ta (dokosaheksaeenihappoa). Kuitenkin ALA:sta muuttuu vain noin 5–10 % EPA:ksi ja ehkä 2–5 % DHA:ksia. Tästä syystä on parempi saada tärkeitä omega-3-rasvahappoja, EPA:a ja DHA:ta, suoraan ravinnosta. Näitä rasvahappoja on lähinnä rasvaisessa kalassa, esim. lohessa, tai ravintolisissä.\nOmega-3 ja sydämen ja verisuonten hyvinvointi\nOmega-3-rasvahappojen vaikutus sydämen ja verisuonien terveyteen on ehkä vahvimmin osoitettu kalaöljyravintolisien suotuisa terveysvaikutus. Omega-3-rasvahapot EPA ja DHA edistävät sydämen normaalia toimintaa, kunhan niitä saadaan päivässä vähintään 250 mg. Sydänystävä Omega-3 on siis kirjaimellisesti sydämemme ystävä.\nJos omega-3-rasvahappoja käytetään vuorokaudessa huomattavasti normaalia enemmän, saadaan vielä enemmän lisähyötyjä. 2 grammaa DHA:ta päivässä edesauttaa veren rasva- eli triglyseriditasojen pysymistä normaaleina. Jos taas vuorokautinen määrä on yhteensä 3 grammaa EPA:a ja DHA:ta, tämä edesauttaa verenpaineen pysymistä normaalina [3, 4]. HUOM! Omega-3-rasvahappojen turvallisen nauttimisen yläraja pidetään 5 grammaa vuorokaudessa.\nOmega-3 ja silmien hyvinvointi\nIhmisen silmän verkkokalvossa on korkeita pitoisuuksia DHA-rasvahappoa. DHA:n välttämättömyys silmien terveydelle on havaittu suonensisäisen ravintoliuoksen varassa olleilla potilailla, joiden ravinnosta ovat puuttuneet kokonaan omega-3-rasvahapot. DHA:lla on biokemiallisia ja biofysikaalisia ominaisuuksia, jotka vaikuttavat valoa aistivien solujen toimintaan; ne säätelevät kerrosten läpinäkyvyyttä, juoksevuutta, paksuutta ja muita ominaisuuksia. Omega-3-rasvahapoista erityisesti DHA edesauttaa näön pysymistä normaalina. Tätä varten tulee saada vähintään 250 mg DHA:ta päivässä.\nOmega-3 ja hermoston ja aivojen hyvinvointi\nDHA:lla on selkeä yhteys aivojen rakenteeseen. DHA on aivojen ja keskushermoston pääasiallinen rasvakomponentti, ja aivojen harmaan aineksen kalvolipideissä on huomattavia määriä DHA:ta. Aivoissa DHA:n rooli liittyy hermosolujen viestintään. Tästä syystä erityisesti DHA:n saaminen edesauttaa aivojen normaalia toimintaa. Tätä vaikutusta varten tulee saada vähintään 250 mg DHA-rasvahappoa päivässä.\nOmega-3 edistää vauvojen aivojen ja silmien kehitystä\nOmega-3-rasvahapoilla on kiinteä yhteys lapsen aivojen ja silmien kehitykseen. Äidin raskauden- ja imetyksenaikaisella omega-3-rasvahappojen saannilla on havaittu olevan yhteys lapsen kehitykseen. Rintamaito sisältää paljon DHA:ta, ja DHA kerääntyy lapsen aivoihin ja silmiin erityisesti raskauden loppuvaiheessa ja varhaislapsuudessa. Äidin DHA:n saanti edistää sekä sikiön että rintaruokitun lapsen aivojen ja silmien kehitystä. Turvatakseen optimaalisen omega-3-rasvahappojen saannin äidin on hyvä käyttää DHA:ta ja EPA:a vähintään 250 mg vuorokaudessa .\nRyhdy Omega-3 tilaajaksi


Helpoista helpoin kasviskulho | Reseptit | Anna.fi\nHelpoista helpoin kasviskulho\n17.3.2019 Teksti: SUVI RÜSTER Kuvat: KRISTIINA KURRONEN\nVegaanisen kasvistofusalaatin juju on tahinista, sitruunasta ja inkivääristä tehty maukas kastike, jota valutetaan paistettujen kasvisten päälle reilusti. Jotta pakastekasvikset eivät jää lötköiksi, paista ne riittävän kuumassa pannussa.\n200 g maustettua kiinteää tofua tai Yosa kaurapalaa\n2 ps (à 500 g) wok-pakastekasviksia\n1. Valmista ensin kastike. Sekoita kastikkeen ainekset keskenään sauvasekoittimella kulhossa tasaiseksi. Jos kastike on liian paksua, lisää hieman vettä.\n2. Leikkaa tofu tai kaurapalat viipaleiksi. Huuhtele lehtikaalinlehdet, poista paksu lehtiruoti ja leikkaa lehdet viipaleiksi.\n3. Kuumenna tilkka öljyä paistokasarissa tai wok-pannussa. Paista tofuviipaleet molemmilta puolilta kauniin ruskeiksi. Nosta lautaselle.\n4. Lisää pannulle öljyä ja kuumenna. Paista kuumalla pannulla pakastekasviksia ja lehtikaalia viitisen minuuttia, kunnes kasvikset tuntuvat pehmeiltä. Mausta soijalla ja sokerilla. Lisää cashewpähkinät ja seesaminsiemenet. Pyöräytä sekaisin.\n5. Nosta kulhoihin kasvipaistosta. Lisää paistetut tofuviipaleet. Valuta päälle reilusti kastiketta.


Täydellinen hetki... - Vastaisku ankeudelle\n…voi olla juuri nyt. Vai säästeletkö sinäkin tavaroita perintölipastossa pölyyntymässä sitä oikeaa hetkeä varten? Vieläkö sinunkin haaveesi odottavat sitä sopivampaa hetkeä? Oikeaa, kypsää aikaansa.\nRealismi on hyvästä, mutta tosikko ei tarvitse olla. Kaikki ei mene niin kuin ajattelet, mutta moni asia voi mennä niin kuin kuvittelet. Maailma on ihmeellinen paikka ja arki voi parhaimmillaan olla todella hyvää, vaikka myös tasapaksua ja täynnä pieniä asioita, joitka menevät eri lailla kuin sinä tahdot.\nSinun ei tarvitse nähdä lopputulosta, tärkeää on, että uskallat. Omia haaveitasi ja kaipaamiasi asioita ei kannata pantata. Se on sama asia kuin että säilyttäisit parempaa astiastoa lipastossa paremman päivän varalle. Että käyttäisitkin niitä hienoja astioita vasta sitten, kun eteesi tulee se oikea tilaisuus ja sopiva hetki.\nEntä jos yhtäkkiä huomaatkin, ettei oikeaa ja sopivaa hetkeä ikinä tullutkaan? Että elämäsi vain on vilahtanut ohitse oikeaa, täydellistä ajoitusta odotellessasi?\nTämän päivän voimasanat tulevat tässä, ole hyvä:\nToivon itselleni enemmän uskoa, vähemmän murehtimista. Enemmän tekoja, vähemmän puhetta. Enemmän optimismia, vähemmän pessimismiä. Enemmän mielikuvittelua, vähemmän nojautumista tylsiin faktoihin ja eisekumminkaantuletapahtumaan-ajatteluun.\nEi kovin talvista tällä hetkellä, mutta silti nättiä.\nKoppi ja kiitos!! Juuri tänä aamuna tuntui, ettei mikään onnistu. Pitkäaikainen stressi nosteli päätänsä ja mieli velloi negatiivisuuden suossa. Täältä löysin taas ne ajatukset joita tarvitsin. Kiitos<3 Kaikki todellakin on mahdollista!\nIloa sinun viikonloppuusi. Mukava, että vieläkin jaksat lukea postauksiani! Ja kaikki on mahdollista!


miten erota ? - Kirkosta eroaminen - Suomi24 Keskustelut\nmiten erota ?\nolen pian 17 vuotias nuori , ja haluaisin siis erota kirkosta.\nhuoltajan suostumuksella voisin tietenkin erota , ongelmana on kuitenkin se että huoltajani vastustaa tätä jonkin verran.\nen oikein haluaisi väärentää huoltajani suostumusta mihinkään , joten onko mulla mitään mahdollisuuksia alaikäisenä erota itse kirkosta ?\n..muistaakseni kirkosta voi erota ilman huoltajan päätöstä kun on täyttänyt 15v\njoo siis muistin väärin tuon ikä asian, Anteeksi\nPErkele sentään! Jos joku haluaa erota kirkosta niin antakaa hänen olla sitä mieltä ja erota!!! Älkää tuputtako omia uskontojanne niille jotka eivät niitä halua!! Mitä hemmettiä työ väkisin yritätte tunkee uskomuksianne toisille ? Sitten ihmettelette kun ihmiset ahdistuvat teidän höpinöistänne! Antakaa ihmisille jo RAUHA!!!\nTämä on "yleistä kristinuskosta" -palsta! Täällä kirjoitetaan kristinuskon puolesta ei vastaan. Ateisteilla on omat palstansa, johon allekirjoittanut ei ole koskaan kirjoitellut.\nNäillä palstoilla olisi RAUHA, jos ateistit eivät tyrkyttäisi täällä ateistisia, kristinuskon vastaisia mielipiteitään.\nkristinuskon palsta kirjoitti:\nJatkan vielä, että tottakai "yleistä kristinuskosta" -palstalle kaikki, niin uskikset kuin "epäilevät tuomaat ja atetkin (ja kaikki siitä väliltä :)) saavat kirjoitella, mutta turha sitten ihmetellä, kun täällä kirjoitellaan\nSen halusin vain sanoa.\nTämä on kirkosta eroaminen-palsta.\n**ennenkuin hopealanka katkeaa ja kultamalja särkyy ja vesiastia rikkoutuu lähteellä ja ammennuspyörä särkyneenä putoaa kaivoon**\n- ennenkuin tulee dementia\n- tai äkillinen sairaus yllättää\n- tai jokin onnettomuus\n- tai sairaus\nHÖPÖHÖPÖ JA HUOMENNA LISSÄÄ!\nOlen pahoillani noiden aiempien idioottien viestien puolesta tässä ketjussa. Jotkut ihmiset vaan eivät osaa käyttäytyä.\nValitettavasti et voi alaikäisenä erota itsenäisesti kirkosta. Se vaatii molempien vanhempien suostumuksen. Heti 18-vuotispäivänäsi voit erota itsenäisesti.\nIkävä kuulla, että huoltajasi ei kunnioita uskonnonvapauttasi.\nOnko näin, että jos nuori menee esim. töihin, miin se on huoltaja joka päättää maksaako nuori kirkollisveroa vai ei? Huoltaja on tietenkin väärä sana, koska työtätekevä yleensä "huoltaa"itsensä. Entäpä, jos molemmat vanhemmat ovat kuolleet, kuka silloin päättää? Itse erosin armeijan jälkeen, jolloin aloin vasta työelämän, ja en halunnut maksaa markkaakaan millekkään, lievästi sanottuna kyseenalailselle järjestölle.\nJos alaikäisen vanhemmat ovat kuolleet, niin silloin alaikäiselle määrätään/valitaan huoltaja tai edunvalvoja, jonka päätöksen mukaan kirkon jäsenyys määräytyy.


Tämmönen orkesteri tuli vastaan intterwebin syvyyksissä, välillä kuulostaa mesukalta ja välillä ties miltä proge-pilpatukselta. Kitaristi soittelee tietysti 7- ja 8-kielisillä soittimilla ja täppää kauheesti ja kaikkea. Minusta vetää ihan asiallisesti tyylilajiaan, mielenkiintoista harmoniaa ja kivat soundit. Instrumentaalia siis juu.\nSpotifyssä näyttäis olevan koko levy, just pyörii taustalla. En oikeen tiennyt pitäiskö tää laittaa Raskaamman musiikin vai Etno progen alle, jos aiheuttaa täällä närästystä niin varoittakaa modeja ja siirtäkää minne paremmin sopii.\nOho, tämähän on aika lupaavaa. Hyperteknistä venkoilua mutta yllättävän kiinnostavaa sellaista. Reilusti fuusiojazzia hevin seassa, tai toisinpäin.\nTästä tais muistaakseni olla jonkun verran keskustelua periphery/bulb-keskustelussa metalliosastolla?\nTuon tempting timen lisäks tolla lätyllä tais pari melko mukavaa rallia olla mutta kokonaisuutena ei kuitenkaan napannut niin himmuisesti.\nMielenkiintoisinta tässä bändissä on ainakin itselleni se, että tietääkseni bändin kitaristi Tosin Abasi on itse soittanut kaikki kitarat, bassot ja synat, ja ohjelmoinut rummut itse tuohon levyyn. Keikkoja varten on sitten vaan hankittu soittajat. Jos olen väärässä, korjatkaa, mutta näin olen kuullut.\nItse kyllä tykästyi Animals As Leadersiin heti Tempting Timen kuultuani, loistavaa instrumentaalimusaa. Tosin Abasi on kyllä huikein kitaravelho mihin olen törmännyt vähään aikaan.\nEi sentään rumpuja yms. ohjelmoinut. Olisikin ollut liian kova jätkä siinä tapauksessa!\nitse löysin bändin juurikin ja diggailen kyl ihan kympillä! vaikken edes ole tilumusiikin suuri ystävä, mut tässä bändissä on jotain jänskää - oisko sit noi fuusiojazz-vibat ton Meshuggah-junttauksen seassa. Mahtavaa skeidaa! Täytynee poistella levy omaankin hyllyyn. (okei, on mulla Steve Vain Passion & Warfare-levy hyllyssä joka se lienee jonkinlaista tilupornoa, mutta hommasin sen vain nostalgiasyistä koska sitä tuli diggailtua joskus junnuna kun vielä itsekin soittelin kitaraa...seliseli.)\nFuusiojazz/Meshuggah -ristisiitoksista kiinnostuneille voisi suositella Chimp Spanneria. Spotifystä löytyy levy At the Dream's Edge. Kyseessä on myös sooloprojekti ja miehellä on mielenkiintoinen tyyli tehdä rumpuraidat levyilleen: http://www.youtube.com/watch?v=Y7E34WFw4HE\nLähinnä tuntuu joltain köyhän äijän Planet X:ltä.\nPaskaa insinööriteknojunttaa eikä edes kuulu proge-osastolle.\nKulkunen: Fuusiojazz/Meshuggah -ristisiitoksista kiinnostuneille voisi suositella Chimp Spanneria. Spotifystä löytyy levy At the Dream's Edge. Kyseessä on myös sooloprojekti ja miehellä on mielenkiintoinen tyyli tehdä rumpuraidat levyilleen: http://www.youtube.com/watch?v=Y7E34WFw4HE\nvarsin mainiota shittiä. tää oli aika nasta juntta:\n0.076 D28 0


tukkanuotta | Metallimusiikki.net\nTällä sivulla listataan kaikki yhtyeeseen tukkanuotta liittyvä aineisto Metallimusiikki.netissä. Tällä sivulla nimittäin listataan kaikki sivustolla julkaistut artikkelit, jotka liittyvät tavalla tai toisella sellaiseen bändiin kuin tukkanuotta. Tuoreimmat bändiin kytketyt julkaisut löytyvät sivun yläosasta ja vastaavasti vanhimmat sivun alaosasta. Hakemistosivulla ei välttämättä listata ihan kaikkea tagiin tukkanuotta liittyvää informaatiota, joten käyttämällä Metallimusiikki.netin hakukonetta voit löytää uusia artikkeleita samasta aiheesta.\nJulkaistiin sunnuntaina 01.01.2012.\nHelsingin lähiöbaarien röökipaikoilta kantakaupungin rappukäytävien supermarketteihin, Tukkanuotta (www.tukkanuotta.com) valaisee "Subukokous"-EP:llä vaalivuoden tunnelmia todellisesta maailmasta. Siinä todellisuudessa pyöritään minimipalkan miinuspuolella, vaimo oli joskus ihan nätti mutta vittuilla se osaa vieläkin. Eikä mieskään mikään Kannelmäen Brad Pitt ole, laiska läski ja kiisseli maistuu enemmän kuin pitäisi. Täysi juoppohan se on jos nyt totta puhutaan. Yhteiskunnan terävien rattaiden lisäksi osansa kritiikistä saavat tällä kertaa myös apurahataiteilijat ja anniskeluravintoloiden ovihenkilökunta.\n"Subukokous"–EP sisältää viisi vanhan koulun hengessä möyrivää, death metalliin pohjautuvaa rallia, joissa on särmät tallella ja paska haisee. "Subukokous" nauhoitettiin marraskuussa Panu Postin toimesta Posti Studioilla (Afgrund, Gaf, Feastem, Rotten Sound, Inferia, Vorum jne.). Vierailevien taiteilijoiden ominaisuudessa levyn taustavokaalit toimittaa Tommi "Rotten" Virranta (Winterwolf, Survivors Zero) ja kitarasooloista vastaa Jani "Lutifer" Luttinen (ex-The Scourger & Survivors Zero).\nTukkanuotan "Huomenta Suoli" julkaistaan 3.3.2010.\nTukkanuotta (www.tukkanuotta.com) tuo pöytään taas kerta-annoksen elämänmakuisia tarinoita lähiöidemme kertomattomista totuuksista, lähiöbaarien usvaisista kuvioista ja risukasoista joihin aurinko ei ikinä paistanutkaan. "Huomenta Suoli" jatkaa siitä mihin "Viimeinen nistiretki" jäi. Mosasta Kantsun kautta Sörkkaan, Sankari-baarista Britannitaan Tukkanuotta runnoo nämä vaietut tarinat ilmoille vanhan koulun death metalin keinoin siihen malliin, että seinät kaatuu vaikka ne olisi rakennettu pääministerin prima-hirsistä. Tukkanuotan "Huomenta Suoli" julkaistaan maailmanlaajuisesti Stay Heavy Recordsin avulla keskiviikkona 3. maaliskuuta. Yhtyeen aikaisempaan tuotantoon voi tutustua yhtyeen MySpace-sivuilla.\nTukkanuotta Stay Heavy Recordsille.\nMosa, Kantsu, Sörkka. Tarinoita lähiöistä, joissa päihteet piristävät päivää, maltti ei ole valttia ja tekevälle sattuu. Tukkanuotta (www.tukkanuotta.com) tekee kunniaa maihinnousutakkeja ja Napalm Death -paitoja loppuun asti kuluttaville pitkätukkaisille lähiösankareille ja ajalle, jolloin hevin kuuntelu ei tarkoittanut tanssahtelua firman bileissä uusimman Nightwish-sinkun tahtiin pikkujurreissa ja käsi sihteerin perseellä. Tukkanuotta kertoo elävästä elämästä; siitä jossa ei snortata kokkelia formulavaimon juppiraflan vip-tiloissa. Tämä on se toinen todellisuus, jossa joudutaan tilanteisiin joihin ei pitänyt joutua. Lennetään kapakasta ulos, koska ollaan niin naamat, oksennetaan pihalle, tapellaan snägärijonossa ja sammutaan rapun eteen. Ja kankkunen kestää 3 päivää, koska on juotu niin vitusti. Ja sama ralli uudestaan, koska muisti on lyhyt mutta huono.


Uutinen - Puheenvuoro valtion talousarviosta 2015\nPuheenvuoro valtion talousarviosta 2015\nArvoisa puhemies! Aivan aluksi haluan kiittää hallitusta siitä, että lisätalousarviossa varmistetaan valtatie 8 nelikaistaistamisen jatko Nousiaisiin saakka. Hanke on maakunnalle, sen elinkeinoelämälle, työtä tekeville ja tavallisille kansalaisille todella tärkeä. Kun kustannustaso on arvioidusta hieman laskenut, saadaan valtatien parantamistöitä jatkettua nyt tarkoituksenmukaisella tavalla niin, että rahan niukkuus ei johda tällä kertaa ylimääräisiin kustannuksiin.\nKokonaisuutta ajatellen budjetin lisäpanostukset liikennepuolelle suuntautuvat tällä kertaa vahvasti pääkaupunkiseudulle. Tähän kohdistunut arvostelu on ymmärrettävää. Perusteltuja tarpeita olisi yllin kyllin kaikissa maakunnissa. Mekään emme Varsinais-Suomessa suostu hautaamaan Turun ja Helsingin välisen suoran raideyhteyden tavoitettamme. Tunnin rata syntyy heti, kun tahto ja talouden realiteetit sen sallivat.\nPääkaupunkiseudun länsimetro ja Pisara-rata ovat erilaisia hankkeita. Pisara-radalla on valtakunnan tasolla merkittäviä vaikutuksia raideliikenteen sujuvuuteen. On valtakunnallinen fakta, että Helsinki sijaitsee niemellä ja sen keskellä oleva ratapiha on käynyt ahtaaksi. Siksi junaliikenne takkuilee. Tähän haetaan nyt ratkaisu, kun Pisara-rata tulee purkamaan ratapihan liikenneruuhkaa. Länsimetrolla on valtakunnallista merkitystä mahdollistaessaan liikenteen muuttumisen vähäpäästöisemmäksi. Hiilidioksidipäästöjen alentaminen on kansallinen asia, jossa länsimetrolta ja sen jatkolta odotetaan paljon.\nKun näihin infrahankkeisiin liittyy lisäksi asuinrakentamista voimakkaasti vauhdittava sopimus pääkaupunkiseudun kuntien kanssa, on liikenneinvestoinneilla poikkeuksellisen suuri työllisyysvaikutus. Asuntorakentamisen vauhdittaminen vaikuttaa toivottavasti myös asumisen hintojen hillitsemiseen, kun asuntojen tarjonta tulee kasvamaan.\nKuten ministeri Viitanen totesi, hallituksen toimet asuntopolitiikassa ovat suuria. Asuntojen rakentamista tuetaan määräaikaisilla käynnistymisavustuksilla. Vuokra-asuntojen ja nuoriso- ja opiskelija-asuntojen omavastuukoron alennus 1 prosenttiin on voimassa ensi vuoden loppuun saakka. Lisäksi tuetaan erityisryhmien asuntojen rakentamista ja korjaamista 120 miljoonan euron investointiavustuksilla. Vanhusten ja vammaisten asuntojen korjauksiin, erityisesti esteettömyyteen ja hissien rakentamiseen osoitetaan 35 miljoonaa euroa vuonna 2015. Asuinalueiden kehittämiseen erityisesti suurimmissa kaupungeissa osoitetaan 4 miljoonaa euroa. Tämän lisäksi asunto-osakeyhtiöiden peruskorjauksia tuetaan antamalla valtion takaus peruskorjauslainoille. Takausvaltuus yltää aina 100 miljoonaan euroon saakka. Tärkeitä panostuksia kaikki.\nArvoisa puhemies! Budjettiesitys sisältää sekä suuria että pieniä leikkauksia. Kulttuuripuolella pistää silmään, ainakin minun silmääni, esitys elokuvien tuotantotuen verovapauden poistamisesta. Rahallinen summa, joka tuotantotukea verottamalla kertyisi valtion kukkaroon, ei ole suuri, mutta tuo päätös - jos se toteutuu - koetaan voimakkaana signaalina siitä, miten tätä kehittyvää taidemuotoa arvostetaan, sitä, jonka tuloksia kävimme nauttimassa juuri tämän syyskauden alussa. Tuotantotuki tulisi jatkossakin ymmärtää apurahojen ja stipendien tapaisena tukena. Verokarhun kämmenelle jäisi silti reilusti mahdollisuuksia ottaa omansa sitten, kun elokuvan tuotantoyhtiöiden voitosta on kyse.\nLopuksi on syytä kiittää siitä, että yliopistojen rahoitusta kohennetaan. Kuluneella vaalikaudella opetus- ja kulttuuriministeriön hallinnonalalla tehdyt leikkaukset ovat olleet mittavia, jopa järkyttäviä. Tärkeätä on, että nyt kyetään hienokseltaan vahvistamaan maakuntien korkeakoulujen rahoituspohjaa, vaikka valtiontalouden tilanne edelleen on kehno. Valitettavaa on, että yleissivistävän koulutuksen valtionavustukset vähenevät.\nArvoisa puhemies! Tuskin kukaan voi väittää, että hallitus on tuonut eduskunnan käsittelyyn tyypillisen vaalibudjetin. Talouden välittömät näkymät ovat edelleen heikot, kun ennuste kuluvan vuoden kasvulle on negatiivinen. Hallituksen panostukset työllisyyden vahvistamiseksi ovat tässä budjettiesityksessä kuitenkin merkittäviä. Meidän on pyrittävä vaikuttamaan talouden kehitykseen siltä osin kuin se on vallassamme. Paljon kuitenkin riippuu myös siitä, miten talous muualla maailmalla kehittyy. Ne hedelmät, joita nyt tehtävät budjettipäätökset onnistuessaan tuottavat, ovat toivottavasti jo seuraavan hallituksen poimittavissa talouden ja työllisyyden kasvuna.


Aarin kasvimaa - Puutarha49\n28.5.2019 / No Comments\nMeillä on nyt aarin kasvimaa joka toivottavasti kasvaa ja kukoistaa kesän kuluessa. Hommia on painettu niska limassa helteessä ja sateessa ja kaikenlaisissa säissä useampana viikonloppuna kevään mittaan.\nSaimme kasvimaan työt päätökseen sateesta huolimatta viime viikonloppuna. Meillä oli tarkoitus tehdä juttu ja video, jossa esittelisimme kasvimaamme – mutta jatkuva raju sade esti kuvaamisen. Sadetakkia ja sydvestiä tarvittiin, ja periksiantamattomuutta jotta saimme työt tehdyksi. Kottikärrystäkin puhkesi (räjähti!) rengas, joten viimeiset matomullat kärräsimme puutarhatraktorin ja sen peräkärryn avulla.\nVielä saimme yhden kohopenkin. Siihen kylvimme mangoldia ja punajuurta.\nTeimme vielä yhden reilun kokoisen kohopenkin kasvimaalle paikkaan, joka viimein vapautui sekalaisen puutavaran alta.\nSaimme viimeiset kylvöt tehdyksi ja istutimme esikasvattamamme ruusupavun kauniiseen köynnöstukeen. Ruusupavussa on upea kukinta ja sen palot ovat syötäviä. Kasvimaalle siis silmän iloa myös, mitä pidän tärkeänä. Korkealle nouseva köynnös antaa myös ilmettä koko alueelle. Muutama köynnöskrassin taimi tuli lisäksi laitettua penkkien päihin, ja ajatuksena on vielä tuoda samettikukkia juurespenkkeihin hyöty- ja koristetarkoituksessa.\nRuusupapu, tässä on muutama siemestä kasvatettu taimi yhdessä.\nLisäsimme heinää vielä muutamiin paikkoihin ja uuden kohopenkin ympärille. Myös toisaalla pihassa oleviin kasvulaatikoihin saimme siemenet multiin. Hyr, kyllä oli ikävää tehdä hommia kovassa sateessa mutta puutarha ja kaikki kylvöt siitä tietysti nauttivat eikä kasteluhommia ollut kun luonto hoiti sen puolestamme.\nHarsot ovat hyvä apu tähän aikaan keväästä. Ne suojaavat kylmältä ja pitävät huolta osaltaan kylvösten kosteudesta. Ainoa miinus on se, että harsoissa taitaa olla muovia, mutta onneksi se ei ole maassa ja harsot poistetaan alkuviikkojen jälkeen.\nSipulit (hopeasipuli, tavallinen sipuli ja punasipuli) ovat kiinnostaneet kovasti lintuja, erityisesti mustarastaita. Jo muutamaan kertaan olemme joutuneet korjaamaan sipuleita, kun nuo innokkaat siivekkäät ovat niitä siirtäneet paikoiltaan. Päällä oli harso, mutta siitäkin huolimatta – on ne epeleitä. Hetken mietimme millä ihmeellä estämme sen jos harsokaan ei auta. Sitä kun ei saa niin tiukasti kiinni joka puolelta että tekisi estotehtävänsä. Apu löytyi läheltä – keksimme laittaa heinää ilmavina kerroksina sinne tänne sipulien ympärille. Näin sipulimaa tuli peitetyksi, mutta heinä on sen verran kevyesti paikallaan että sipuli eivät ole siitä moksistaan. Toivottavasti linnut sen sijaan ovat ja hämääntyvät heinistä sen verran että sipulit saisivat olla rauhassa ja juurtua kunnolla. Saas nähdä!\nSipulipenkki peitettynä heinillä.\nKevätmessuilta ostamani ilmasipulit voivat uskomattoman hyvin, samoin kuin muutaman vuoden vanha piparjuuri joka nuoren kasvun innolla pukkaa maasta lehteä ja kasvattaa juurtaan. Raparperi voi myös lannoittamisen ja tuoreen matomullan ansiosta loistavasti ja tein kevään ensimmäisen raparperipiirakan, nam!\nIlmasipuli tekee jo sipuleita kärkiin.\nPiparjuuri kasvaa kohisten.\nOnni on oma kasvimaa ja hyötypuutarha. Meillä se on viimeinkin mukavan kokoinen, noin aari eli 10×10 metriä. Siinä saa kasvatettua jo monen moista, ja tulemme vielä esittelemään viljelysuunnitelmat ja kertomaan miten kylvöt onnistuvat.\nKaarina Davis kiteyttää mielestäni hienosti sen, mistä mielestäni kasvimaan hoidossa on kyse. Kasvit kasvavat ja maa kiittää kun pitää huolta siitä tärkeimmästä eli maaperästä:\nTänä vuonna toimme kaksi vuotta peitettynä olleelle kasvimaalle nimenomaan matoja mainion matomullan avulla, ja mm. heinillä, syksyn lehdillä yms. orgaanisella aineella tuomme ravinteita takaisin maahan.\nOletko lukenut aiemman juttumme ja katsonut videon pergolaan istutettavista kärhöistä? Tässä vielä kuvat mahtavista kärhöistä, jotka istutimme kierrätysvinkkinä peltipurkeista tehtyihin “peltiputkiin”, jotta kärhöt saavat kasvurauhan kun pergolan tolppien kohtia siistitään trimmerillä.\nKaikki kuusi kärhöä ovat lähteneet upeaan kasvuun ja ensimmäisissä on jo nuput. Ja toimivuus on testattu, trimmerillä ei näitä voi vahingossa nyt leikata poikki 🙂\nEnsi viikonloppuna meillä juhlitaan ylppäreitä. Puutarhassa ja kotona tehdään tällä hetkellä paljon ja toivomme että syreenit vielä malttavat pitää kukintansa lauantaille ja että lumipalloheisi avautuisi täyteen kukintaan juuri sopivasti. Hellettä ei ole tiedossa mutta toivottavasti sateetonta kuten lupailtu on.\nIhanaa viikkoa ja onnea kaikille valmistuville!\nKiinnostaako hyötypuutarhan jutut? Klikkaa alla olevasta linkistä ja uppoudu aiheeseen.


MsS - Naimisiin.info\nKiitos Hackaton vinkistä, olin mentorina kahdelle projektille. Jännittää nähdä mitä tulee.\nJa sama mieltä THL stä. Olin siellä töissä sikaflunssa aikaan ja meno oli sekava. Silloin tein tutkimusta, jopa melko perustutkimusta siellä, se oli arvossa KTL aikaan mutta jäi epäsuosioon fuusion jälkeen. ( näin potkujen saaneen näkökulmasta )\nMsS replied to PaJu's topic in Kysymykset, ohjeet, ruusut ja risut\nMuoks. Ehkä riittää, että pidän hieman taukoa ja katson sitten uudestaan miltä naikkarilandia näyttää. Ei siis tarvitse poistaa tunnustani ainakaan vielä.\nMsS replied to Admin's topic in Kysymykset, ohjeet, ruusut ja risut\nMullakin on tullut kymppi täyteen\nMsS changed their profile photo March 4, 2016\nMsS replied to Agentti's topic in Paikkakuntakohtaiset juhlapaikkaketjut\nMä en ole koskaan kuullut Mårsbackan kartanosta, eikä ollut miehenikään, joka on kotoisin tuolta kylältä. Tuo Mårsbacka mistä kirjoitin on kyllä ihan tavallinen nuorisoseurantalo, en kyllä kartanoksi kutsuisi, vaikka onkin ihan idyllisessä paikassa. Mutta en siis usko että sieltä mitään erillistä kartanoa löytyy?\nTäältä löytyy Mårsbackan talonmiehen yhteystiedot: http://www.foreningshus.fi/lista/view-10268-77 Oikein kiva paikka, suosittelen! Kaunis peltomaisema ympärillä ja kiva punainen nuorisoseurantalo. Voin myös yrittää vastata kysymyksiin jos jotain tulee mieleen edit. Ja talonmies puhuu kyllä suomea myös, vaikka tuo sivu onkin ruotsiksi\nMsS replied to MsS's topic in Kirkollinen vihkiminen ja siunaukset\nKiitos vastauksista! Koska alkuperäisestä viestistäni on jo jonkin aikaa, olemmekin jutelleet tästä jo vihkipappimme kanssa ja hän kertoi ettei kaksikielisyys ole mikään ongelma. Tosiaan vihkiminen tulee menemään niin että osa jutuista tulee ruotsiksi ja osa suomeksi ja oletettavasti esim. minulta kysytään tahtominen suomeksi ja mies sitten vastaa ruotsiksi ja Vähän hassua sekin. Vihkipappimme on Espoon ruotsinkielisestä seurakunnasta ja kertoi että suurin osa vihkimistä onkin nykyään kaksikielisiä eikä ainoastaan ruotsinkielisiä, joten meillä on vaan käynyt hassusti, kun emme ole yksissäkään sellaisissa häissä olleet. EDIT. Tänään on muuten tasan 3 kk häihin\nMsS replied to BlueSea's topic in Kirkollinen vihkiminen ja siunaukset\nSipoon (uusi) kirkko 11.5.2013\nMsS posted a topic in Kirkollinen vihkiminen ja siunaukset\nApuva sisaret! Äkkiseltään en tällaista keskustelua täältä löytänyt, mutta en voi olla ainoa, enhän? Eli, tilanne on se että minä olen maatiaissuomalainen () ja miekkonen suomenruotsalainen. Mies puhuu käytännössä täydellistä suomea mutta ruotsi on kuitenkin äidinkieli, minä taas ymmärrän täysin ruotsia, mutta harvoin puhun sitä. Miehen suvusta / kavereista kaikki varmasti ymmärtävät suomea, mutta moni puhuu sitä selvästi huonommin kuin mieheni. Minun suvusta / kavereista taas löytyy monia, jotka eivät juurikaan edes ymmärrä ruotsia. Meille tulee miehelle tuttu pappi, joka on joko kaksikielinen suomi/ruotsi tai sitten ruotsinkielinen joka puhuu täydellistä suomea (en ole siis varma, miten asia on, mutta pointti oli että kumpikin kieli luonnistuu varmasti ). Kysymykseni on: miten vihkikaava hoituu tällaisissa kaksikielisissä häissä, kun kumpikin kieli on maan virallinen kieli eikä näin ollen toinen ole "itseoikeutetusti" pääkieli ? Ideaalitilanne olisi, että vihkiseremonia olisi täysin kaksikielinen, mutta mahtaako se onnistua? En halua, että vihkiseremonia on kokonaan suomeksi vain siksi, että se on maamme valtakieli. Toisaalta täysin ruotsinkielinen seremonia tuntuisi epäreilulta minun sukuani ja ystäviäni kohtaan. Kysymykset voi varmasti kysyä minulta suomeksi ja mieheltä ruotsiksi, se ei ole ongelma. puheen pappi ehkä haluaa pitää ruotsiksi. Mutta entä kaikki muut osiot? Virsi? Entäs Isä meidän -rukous, sanotaanko se yhtäaikaa suomeksi ja ruotsiksi? (Kysymys tuli mieleen, kun viikonloppuna ruotsinkielisissä häissä nolona vaikenin, kun en osannut ruotsinkielistä versiota ) Kokemuksia suuntaan jos toiseenkin kaivataan! Kiitos, tack\nMsS replied to a topic in Kihlautuminen\nMinua kosittiin 1. vuosipäivänämme Portugalin reissulla, Lissabonissa trooppisessa puutarhassa. Vähän oli jo puhuttu, että häät saattaisivat olla tulossa 2013 (vaikka tarkemmasta ajankohdasta ei oltu puhuttu), joten ihan täysin yllätyksenä kosinta ei tullut. Jostain syystä kuitenkaan en yhdistänyt ko. matkaa mahdolliseen kosintaan (ehkä siksi, että olin itse valinnut matkakohteen ja varannut reissun, vaikka muuten matkaa yhdessä suunniteltiinkin) joten sikäli tuli yllätyksenä Mies oli kyllä ollut vähän outo koko päivän, ja sitten kun pysähdyttiin istuskelemaan penkille kauniissa aurinkoisessa puutarhassa niin mies polvistui ja pyysi minua vaimokseen . Ihana mies oli valinnut ihanan yksinkertaisen valkokultaisen sormuksen jonka pujotti sormeeni, ja itselleen vähän paksumman samanlaisen sormuksen. Ihan nappivalinta! Mies oli myös soittanut vanhemmilleni ennen kosintaa ja ilmoittanut aikeistaan (ei nyt varsinaista lupaa sentään kysynyt ), ja useampi ystäväkin tiesi jo, mitä on suunnitteilla. Häitä tanssitaan sitten toukokuussa 2013, joten liikaa ei ehdi hössöttää (eikä kihla ehdi tuntea oloansa liian yksinäiseksi ). Mies haluaa valita myös vihkisormuksen minulle, ja sehän sopii, koska hänellä on loistomaku. (seuraa hehkutusta) Saan aviomiehekseni maailman parhaan miehen EDIT: Ai niin, kihlakahvit ja -kakut juotiin ja syötiin Starbucksissa\nMsS replied to Minderosa's topic in Lait, asetukset ja viralliset asiat\nTäällä kertovat jotkut, että vihkitodistuksen kopion avulla on saanut uuden ajokortin ja passin tilattua, vaikka nimi ei vielä ole Väestörekisterissä vaihtunut. Tänään just jonottelin tuolla Kaartin poliisiasemalla ko. asian takia, että saisin sen hoidettua ennen kuin lähden kesäksi pois, niin ei kuulemma riitä tuo vihkitodistus tai mikään muukaan todistus. Kuulemma nimen pitää olla Väestörekisterissä oikein, että ajokorttipohjaan jne. tulee oikea nimi. Täti kehotti soittamaan aikaisintaan loppuviikosta poliisilaitokselle ja varmistamaan että nimi on virallisesti vaihtunut ennen kuin tulee uudestaan yrittämään. Eli istumalihasten ja hermojen säästämiseksi ei ainakaan Helsingissä kannata mennä tilailemaan virallisia papereita liian aikaisin\nMsS replied to Nanna79's topic in Kotimaan häämatka- ja yökohteet\nOK, mun oli jotenkin vaikea käsittää että ne alennukset vois olla todella _noin_ suuria. Pitääpä siis soittaa, kiitos!\nAlinamaria: Kysyittekö hotellista jotain erikoistarjousta, koska toi Junior-sviittihän maksaa nettisivujen mukaan reilusti yli kolmesataa? Saako siitä oikeasti kysymällä niin paljon alennusta?\nSelittäkää mulle mistä tämä ero, kun täällä kaikki hehkuttaa hyvissäkin hotelleissa alle 200 e hintoja ja mä en löydä mistään hääpakettia alle 300 e? Esim. edellisessä viestissä mainitussa Radisson SAS Seasidessa on nettisivujen mukaan meidän hääviikonloppuna Junior Suiten hinta 350 e, ilman mitään hääpaketteja. Mistä siis saa kohtuuhinnalla hääpaketin kesäviikonloppuna?\nMsS replied to pirimari's topic in Yleistä kaunistautumisesta häihin ja terveydestä\nMä laitan lasit, koska ne on olleet mulla kolmivuotiaasta eikä mulla näin ollen ole edes muistikuvia ajasta, jolloin mulla ei olisi ollut laseja. Ne on niin osa mua että ilman niitä tuntuu ihan alastomalta. Sulhosta en vielä tiedä, kumpia aikoo käyttää. Meillä molemmilla on niin neutraalit sangat (ohuet metalliset, ja mulla vielä "alhaalta hengettömät" ), että ne varmaan näyttää ihan hyvältä. Kuvia otetaan varmaan sekä lasien kanssa että ilman, ettei tule inhottavia heijastuksia. Sulho ei näe ilman laseja, mutta minä pystyn tarvittaessa olemaan vähän aikaa ilmankin, koska mulla on plusvahvuus (eli mä oon myös sikäli onnellisessa asemassa, että lasit suurentaa mun silmiä ;D) Lisäksi mun silmät on niin kuivat, että piilarit ärsyttää ja haluaisin että hääpäivänä on mahdollisimman mukava olo. Ei, silmätipoista ei ole apua. Ja kyllä mulla on lasit olleet myös esim. iltapukujuhlissa, eikä ole ainakaan minusta näyttänyt yhtään hassulta Mulle on ihan sama mitä joku stylisti ajattelee, ei sellaisia ole meidän häihin tulossa.\nMsS replied to Ei's topic in Lait, asetukset ja viralliset asiat\nMä otan miehen sukunimen, koska se on nätimpi kuin omani Eikä omaan sukunimeen liity mitään erityisiä tunteita. Kummankaan nimi ei ole mikään älyttömän yleinen, kumpikin kirjoitetaan väärin ja kumpaakin joutuu toistelemaan. Menen siis yhdestä väärinymmärryksestä toiseen ;D


Tupakka ja sydän- ja verisuoniterveys | Sydän-media\nTupakointi on Suomessa ja muissa korkean elintason maissa merkittävästi vähentynyt, mutta se on edelleen suurimpia vältettävissä olevia terveysuhkia. Tupakointi aiheuttaa maailmanlaajuisesti vuosittain yli 5 miljoonaa kuolemaa. Suomessa tupakointiin liittyvät sairaudet aiheuttavat noin 5 000 kuolema vuosittain. Kokonaisuutena tupakoitsijoista puolet kuolee tupakkasairauksiin. Säännöllisesti tupakoivan eliniän odote on keskimäärin 10 vuotta lyhempi kuin henkilön, joka ei ole koskaan tupakoinut.\nTupakoinnin aiheuttamista ennenaikaisista kuolemista lähes kolmannes johtuu sydän- ja verisuonitaudeista. Tupakointi 2–3-kertaistaa riskin kuolla valtimosairauksiin. 30–44-vuotiaiden miesten valtimosairauskuolemista lähes puolet johtuu tupakoinnista. Naisilla tupakointi lisää sairastumisriskiä vielä enemmän kuin miehillä.\nMitä enemmän henkilö tupakoi, sitä suurempi on sairastumisen vaara. Vähäinenkään tupakointi ei silti ole turvallista. Yhdenkin savukkeen polttaminen päivittäin lisää sepelvaltimotaudin riskiä lähes 40 %. Tupakoimattomien passiivinen altistus tupakansavulle kasvattaa heidän riskiään 25–30 %.\nTupakan vaikutus sydämeen ja verisuoniin\nTupakansavu sisältää yli 4 000 kemiallista yhdistettä, joista monilla on haittavaikutuksia sydämeen ja valtimoihin.\nNikotiini kiihdyttää sykettä, nostaa verenpainetta ja lisää sydänlihaksen supistumisvireyttä, jolloin sydänlihaksen hapentarve lisääntyy. Kun nikotiini samanaikaisesti supistaa verisuonia, hapekkaan veren tarjonta vähenee. Yhteisvaikutus altistaa sydänlihaksen hapenpuutteelle.\nHiilimonoksidi eli häkä syrjäyttää tehokkaasti happea sitä kuljettavasta hemoglobiinista, mikä vähentää hapen tarjontaa entisestään. Elimistö kompensoi tätä lisäämällä punasolujen muodostusta, jolloin hemoglobiiniarvo nousee ja veri muuttuu jähmeämmin pienissä suonissa virtaavaksi, ”paksummaksi”.\nTupakansavu sisältää myös hapettavia kaasuja kuten typen oksideja ja vapaita radikaaleja sekä metalleja ja polysyklisiä aromaattisia hiilivetyjä. Näillä aineilla ja niiden yhteisvaikutuksilla on monia seurauksia:\nVeren hyytymistaipumus lisääntyy verihiutaleiden (trombosyyttien) aktivoitumisen, hyytymisessä tärkeän fibrinogeenin määrän lisääntymisen ja edellä mainitun verenvirtauksen jähmettymisen vaikutuksesta. Herkemmin hyytyvä veri muodostaa helpommin verisuonia tukkivia hyytymätukoksia.\nVerisuonten seinämien sisäpintaa verhoava solukerros (endoteeli) vaurioituu. Tämä heikentää verisuonten kykyä laajentua ja taipumusta vastustaa tarpeetonta hyytymänmuodostusta. Se myös avaa portit kolesterolin tunkeutumiselle valtimoiden seinämiin.\nVeren haitalliset rasva-arvot, LDL-kolesteroli ja triglyseridit, suurenevat ja suojaava HDL-kolesteroli vähenee. Lisääntynyt hapettuminen tekee LDL-kolesterolista entistäkin ärhäkämmän.\nTulehdusta välittävät ja ilmentävät molekyylit, esimerkiksi C-reaktiivinen proteiini ja homokysteiini, lisääntyvät. Elimistön tulehdustila jouduttaa valtimoiden ahtautumista ja heikentää jo syntyneiden ahtaumien pintaa, jolloin ne herkemmin repeävät aiheuttaen suonitukoksia.\nYhteisvaikutuksena tupakointi lisää sairastumista valtimotauteihin sekä pitkällä aikavälillä että nopeiden vaikutusten kautta:\nValtimonkovettumistaudin (ateroskleroosin) kehittymisen ja pahenemisen vaara kasvaa, ja tupakointi lisää muiden vaaratekijöiden (kolesteroli, verenpaine ja diabetes) haitallisuutta.\nÄkillisten tautikohtausten (sydän- ja aivoinfarktit) vaara kasvaa veritulppataipumuksen suurentumisen sekä hapen tarjonnan ja kulutuksen epäsuhdan vuoksi.\nTupakoinnin lopettaminen kannattaa aina, mutta mitä aiemmin sitä parempi.\nLopettaminen 40–45 ikävuoteen mennessä vähentää tupakointiin liittyvää kuolleisuutta 90 %.\n45–54-vuotiaana lopettaminen puolittaa ylimääräisen kuolleisuuden.\nSydäninfarktin sairastaneilla tupakoinnin lopettaminen on tehokkain keino estää uusia sepelvaltimotautikohtauksia.\nRiskin merkittävä väheneminen on todettavissa jo puolen vuoden kuluttua.\nAlaraajojen valtimotautia (katkokävelyä) sairastavilla tupakoinnin lopetus pienentää viidessä vuodessa kuolemavaaran puoleen ja amputoinnit kymmenesosaan. Katkokävelyoire lievittyy usein tupakoinnin lopettamisesta niin, ettei muuta hoitoa tarvita.\nTupakoinnin aloittaminen on vapaaehtoista, joskin osin sosiaalisen paineen vaikutusta. Lopettaminen on vaikeampaa, koska nikotiini aiheuttaa riippuvuutta muuttamalla aivojen toimintaa. Tupakoivista 60 % ilmoittaa haluavansa lopettaa ja lopettamista on vakavasti yrittänyt noin 40 %. Vain 10 % ilmoittaa, ettei ole kiinnostunut lopettamaan.\nTietoa ja apua lopettamiseen saa Stumppi-sivustolta. Nikotiinikorvaushoito on tehokas itsehoitoon sopiva lopetuksen apu, mutta oman riippuvuuden aste on syytä arvioida ja suunnitella korvaushoidon annos ja kesto sen mukaan. Lääkärin määräyksellä saa tarvittaessa tehokkaampia vieroituslääkkeitä.\nNuuskaa ja sähkösavukkeita markkinoidaan vähemmän haitallisina kuin tavalliset savukkeet ja jopa vieroitushoitoina. Niillä on joka tapauksessa omat merkittävät haittansa, ja ne aiheuttavat ja ylläpitävät nikotiiniriippuvuutta, minkä vuoksi niiden ja savukkeiden sekakäyttö on tavallista. Siksi näitä tuotteita ei voi pitää suositeltavina poltettavan tupakan korvikkeina.\nSaako miljoonalla terveyttä?\nLisätietoa tupakasta THL:n sivuilta


Vaihto BTC UNI (Bitcoin Uniswap))\nVaihto BTC UNI ksi. Vaihtaja Bitcoin Uniswapksi\nTällä sivulla voit vaihtaa BTC UNI ksi kryptovaluutan parhaalla kurssilla.\nKuinka vaihdetaan BTC UNIksi ?\nValitsemme kryptovaluuttaparia ja syötämme määrä UNI\nSyötämme lähettäjän osoitteesi BTC ja saajan osoitteesi UNI\nLompakossamme näemme UNI varojen tuloa\nQuickex-vaihtaja toimii ympäri vuorokauden ja tarjoaa palveluja ostosta ja vaihdosta asiakkaalle, joka on halukas ostaa, myyjä, mukavasti ja turvallisesti edullisella hinnalla. Voit odottaa tarjousta Bitcoinlta ja Uniswaplta, koska laskurimme valitsee parhaan hinnan maailman kryptovaluuttapörsseillä reaalisessa ajassa tilausten perusteella. Vaihda BTC UNIksi tai päinvastoin oikeudenmukaisella kannalla ilman mitään viivästystä ja heti ota lompakkoosi. Laskuri auttaa sinua laskemaan valuuttaparin vaihdon kuluvan kertoimen ja auttamaan oikean päätöksen tarvittaessa.\nVaihtokomissio Bitcoin Uniswapksi\nС Quickex vaihdat Bitcoin Uniswap ksi ajankohtaisella kurssilla reaalisessa ajassa. Emme peri käyttäjiltämme mitään lisämaksuja, pois lukien 0,3 % vaihtopalveluistamme. Koko vaihtoprosessi kestää noin 5-10 minuuttia.\nSen jälkeen, kun syötät määrän kolikoita, jonka haluat vaihtaa ja syötät lompakkosi kryptovaluutan, palvelumme tarjoaa osoitteen mainitun summan siirtämiseksi Bitcoinlta. UNIlle siirretään heti sen jälkeen, kun saamme maksun BTClta.\nKryptovaluuttojen palvelussamme voit vaihtaa BTC UNI myös toiseksi kryptovalutaksi. Quickex-palvelu antaa pääsyn yli 140 kryptovaluutan vaihtoon.\nSamanlaiset vaihdot BTC - UNI\nTether USD ksi Bitcoin Zcash ksi Bitcoin StormX ksi Bitcoin Binance IDR ksi Bitcoin Rupiah Token ksi Bitcoin Uniswap ksi Tether USD Uniswap ksi Binance USD (BUSD) Uniswap ksi Bitcoin Polkadot ksi Bitcoin Dai ksi Bitcoin Maker ksi Bitcoin Icon ksi Bitcoin TomoChain (TOMO) ksi Bitcoin OmiseGo ksi Bitcoin Binance USD (BUSD) ksi Bitcoin USD coin ksi Bitcoin LOOM ksi Bitcoin Basic Attention Token ksi Bitcoin\nPERL ksi Bitcoin Ethereum Classic ksi Bitcoin Litecoin ksi Bitcoin XRP ksi Bitcoin EOS ksi Bitcoin Tron ksi Bitcoin Stellar ksi Bitcoin Cardano ksi Bitcoin Link ksi Bitcoin 0x Protocol Token ksi Bitcoin Paxos Standard Token ksi Bitcoin TrueUSD ksi Bitcoin IOTA ksi Bitcoin Cosmos (ATOM) ksi Bitcoin Fetch ksi Bitcoin MATIC ksi Bitcoin Neo ksi Bitcoin ALGO ksi Bitcoin\nCELR ksi Bitcoin ONE ksi Bitcoin Enjin ksi Bitcoin Zilliqa ksi Bitcoin Stratis ksi Bitcoin Dogecoin ksi Bitcoin Monero ksi Bitcoin Ethereum ksi Bitcoin XEM (NEM) ksi Bitcoin Storj ksi Bitcoin Komodo ksi Bitcoin Verge ksi Bitcoin SC ksi Bitcoin Bitcoin Cash ABC ksi Bitcoin Gas ksi Bitcoin Tezos ksi Bitcoin Dash ksi Bitcoin Ardor ksi Bitcoin


Britney Spears levyttää jälleen – uusi albumi ensi kevääksi – Stara\nBritney Spears levyttää jälleen – uusi albumi ensi kevääksi\nViihdeuutiset 5.11.2010, 20:00 · Niina Niskanen\nLaulaja Britney Spears on viimein saamassa elämänsä hallinnan omiin käsiinsä. Spears on isänsä Jamie Spearsin vastuulla ilmeisesti enää vain muutaman kuukauden. Tuomari kertoi noin kaksi kuukautta sitten haluavansa tavata popparin henkilökohtaisesti arviointia varten. Tapaaminen sujui hyvin, ja tuomari vakuuttui laulajan olevan oikealla tiellä elämässään.\nBritney Spears on yksi kuluvan vuosikymmenen myydyimpiä ulkomaisia naisartisteja ja kaunotar aikoo nyt tehdä uuden albumin valmiiksi ensi kevääksi. Hollywood Reporter -sivusto kertoo naisen aikovan julkaista myös sinkun tulevalta albumilta joulukuun aikana.\nYhteistyötä tuotannossa tekevät muiden muassa Max Martin ja Lukasz ”Dr. Luke” Gottwald . Miehet ovat innoissaan laulajan uudesta tuotannosta, mutta he kehoittavat faneja pysymään rauhallisina sillä levyn tarkat julkaisusaikataulut ovat vielä auki.


Uusi standardi muuttaa sähköjakokeskusten valmistusta - Laite- ja korjaustekniikat - Promaint\nLaite- ja korjaustekniikat | 27.3.2014\nJakokeskusten valmistukseen liittyvää standardia IEC 61439 ollaan uusimassa. Se astuu voimaan kuluvan vuoden marraskuussa ilman siirtymäaikaa. Kannattaa varmistaa, että menossa olevat hankinnat täyttävät uudet vaatimukset.\nPIENJÄNNITEKOJEISTOJEN JA jakokeskusten tulee olla toimivia, turvallisia käyttää ja suojata lähellä työskenteleviä ihmisiä sähköiskuilta. Jakokeskusten rakennetta määrittelevä standardi SFS-EN 60439 on ollut Suomessa käytössä jo vuosikymmeniä, tosin useamman kerran päivitettynä. Sen korvaamista uudella standardilla, joka vastaa paremmin nykypäivän vaatimuksia, on valmisteltu jo pitkään.\nLoppuvuodesta 2012 julkaistiin toinen painos korvaavasta standardista. Suomessa tämä uusi standardi on vahvistettu tunnuksella SFS-EN 61439, jonka sisältö on käytännössä suoraan otettu IEC 61439 -standardista. Tässä yhteydessä ei kuitenkaan muutettu siirtymäaikaa vanhasta standardista, joten marraskuusta 2014 eteenpäin voimassa on vain uusi standardi.\nUuden standardin tarkoitus on varmistaa ja dokumentoida, että jakokeskus on toteutettu turvallisesti ja toimivasti. IEC 61439 on suunnattu kattamaan kaikki jakokeskusten kokoonpanot.\nErona vanhaan standardiin on esimerkiksi TTA- (tyyppitarkastettu kokoonpano) ja PTTA- (osittain tyyppitarkastettu kokoonpano) luokitusten poistuminen. Tämä merkitsee, että lähtökohtaisesti kaikkia jakokeskuksia käsitellään kokonaisuuksina ja tulkitaan yhdenmukaisesti, oli keskuksen käyttökohde sitten pientalon jakokeskus, koneen ohjausjärjestelmä tai teollisuuskeskus.\nStandardissa jaetaan jakokeskusten valmistukseen liittyvät osapuolet kahteen eri kategoriaan, alkuperäinen valmistaja (OEM) ja keskuksen valmistaja. Alkuperäinen valmistaja on useimmiten laite- tai komponenttivalmistaja, joka on usein testein todentanut valmistamiensa osien ja rakenteiden standardinmukaisuuden.\nStandardissa IEC 61439 määritellään seitsemän erillistä testiä rakenteellisille ominaisuuksille ja viisi erillistä testiä toiminnalle. Kennokeskusrakenteissa tai muissa modulaarisissa keskusrakenteissa keskuksen valmistaja voi usein käyttää alkuperäisen valmistajan testituloksia omassa dokumentoinnissaan. Keskuksen valmistaja on kuitenkin aina vastuussa standardinmukaisen dokumentoinnin toimittamisesta sekä keskuksen turvallisuudesta.\nAina ei kuitenkaan pystytä valmistamaan pienjännitekojeistoja samalla rakenteella\nJatkossa pienjännitekeskukset tulee suunnitella, valmistaa ja dokumentoida SFS-EN 61439 -standardin mukaisesti. Myös keskusten jäähdytyslaitteiden oikea mitoitus tulee korostumaan.\nja laitevalikoimalla. Toiminnallisuuden tai muiden vaatimusten takia joudutaan useimmiten rakentamaan sovelluskohtaisesti räätälöityjä keskuksia. Näissä tapauksissa keskuksen valmistaja tulkitaan alkuperäiseksi valmistajaksi ja dokumentoinnin laatiminen vaatii usein enemmän työtä. Standardinmukaisuus voidaan dokumentoida testaamalla, mittaamalla, laskemalla tai noudattamalla suunnittelusääntöjä. Dokumentointia helpottaa myös yksilöllisten keskusten tapauksessa, jos laite- tai komponenttivalmistaja on testannut paljon erilaisia rakenteita ja kokonaisuuksia. Tätä testaustietoa voidaan usein käyttää hyväksi standardinmukaisuuden todentamisessa ja siten se vähentää keskuksen valmistajan työmäärää IEC 61439-standardin vaatiman dokumentoinnin tuottamisessa. Optimitilanteessa kaappimekaniikka, virtakiskokomponentit ja jäähdytys on testattu kokonaisuutena jo laite- tai komponenttivalmistajan toimesta, ja nämä tiedot on helposti saatavissa jo suunnitteluvaiheessa.\nNyt kannattaa viimeistään siirtyä suunnittelussa, dokumentoinnissa ja määrittelyssä uuden standardin mukaiseen rakenteeseen. Uuden standardin asettamat vaatimukset kohdistuvat suurelta osin pienjännitekojeistojen valmistukseen ja tuotekehitykseen, mutta tilaajapuolella on myös hyvä olla hereillä ja vaatia ajoissa uuden standardin mukaisia keskuksia.\nJakokeskuksia koskevat SFS-EN 61439-standardit\nJakokeskuksia koskevat SFS-EN 61439-standarditJAKOKESKUKSIA koskevat\nrakennevaatimukset annetaan SFS-EN 61439 standardisarjassa. Suomalainen SFS-EN standardisarja ja eurooppalainen EN-standardisarja vastaavat sisällöltään IEC 61439-standardisarjaa. IEC standardien tekninen sisältö on otettu Euroopassa käyttöön suoraan, vain joitain direktiivien vaatimusten täyttämiseen liittyviä liitteitä on lisätty. Eli kun puhutaan jakokeskusstandardeissa IEC-, EN- tai SFS-EN standardeista samannumeroisten standardien sisällöt ovat identtisiä. Standardisarjassa on tällä hetkellä seuraavat osat: • SFS-EN 61439-1 Pienjännitekeskukset. Osa 1: Yleisvaatimukset\n• SFS-EN 61439-2 Pienjännitekeskukset. Osa 2: Ammattikäyttöön tarkoitetut kojeistot\n• SFS-EN 61439-3 Pienjännitekeskukset. Osa 3: Maallikoiden käyttöön tarkoitetut keskukset (jakokeskukset)• SFS-EN 61439-4 Pienjännitekeskukset. Osa 4: Erityisvaatimukset työmaakeskuksille\n• SFS-EN 61439-5 Low-voltage switchgear and controlgear assemblies -- Part 5: Assemblies for power distribution in public networks\n• SFS-EN 61439-6 Low-voltage switchgear and controlgear assemblies -- Part 6: Busbar trunking systems (busways)\nKuten otsikoistakin huomataan, standardisarjan osa1 4 on tällä hetkellä käännetty ja julkaistu SFS-EN standardeina, joissa on sekä suomenkielinen että englanninkielinen teksti. Jakeluverkkokeskuksia koskevasta osasta 5 on tarkoitus julkaista suomenkielinen standardi sitten, kun tällä hetkellä valmistelussa oleva uusi EN-versio valmistuu. Kosketinkiskoja koskevaa osaa -6 ei käännetä vaan Suomessa on voimassa englanniksi julkaistu standardi.\nSFS-EN 61439-sarja korvaa aikaisemmin voimassa olleen SFS-EN 60439-sarjan. Suurin rakenteellinen muutos uudessa standardisarjassa on se, että nykyinen perusosa SFS-EN 61439-1 antaa vain yleisvaatimukset, eikä pelkästään sen perusteella voi rakentaa keskusta, vaan pitää noudattaa lisäksi jotain osista 2 6.\nEsimerkiksi teollisuuden keskus tehtiin aikaisemmin vain standardin SFS-EN 60439-1 mukaan, mutta nykyään pitää noudattaa SFS-EN 61439-1 perusvaatimusten lisäksi myös erillistä ammattikäytön kojeistoja koskevaa osaa -2.


Marketan Iholla - Julia Toivola\nYleinen\tklo\t20:30\t 13.1.2013\t 6 kommenttia\nklo\t21:02\t 13.1.2013\nOotko jokin toimittaja vai mitä teet työkses? 🙂 tosi kivaa et oot päässy noita iholla- sarjan tyyppejä haastattelee ja jaat sen täällä blogissa! :-):-)\nklo\t14:09\t 14.1.2013\nIhan bloggaajana pääsin haastattelemaan 🙂 Minustakin oli kivaa.\nklo\t21:46\t 13.1.2013\nsika kivoja nää iholla-haastattelut!:-) oot varmaa kirjottanu nää ennen matkaas, vai? ehkä jonkinmoisessa kiireessä, koska tekstissä oli yllättäen aika paljon kirjotus- ja kielioppivirheitä? 😮 jo ihan nopee läpikäynti olis tehnyt tekstistä huomattavasti helppolukusemman. kiva tätä silti oli lukea:-)\nklo\t22:22\t 13.1.2013\nItseasiassa olet hyvin oikeassa. Kirjoitin tekstit todella kiireessä, mutta täällä afrikassa (huomattavan vähän aikaa olla koneella ja takkuileva netti). Olin suunnitellut tekeväni Iholla postaukset kotona ennen lähtöä, mutta sattui eräs yllättävä käännee ja jouduin unohtamaann hetkeksi kaikki omat suunnitelmani. Tämä on parasta mihin pystyin näillä resursseilla 🙂 Toivottavasti ei haittaa liikaa.\nklo\t08:20\t 14.1.2013\nJulia, mun mielestä oli kyllä helppolukuinen ja sujuva teksti 🙂 Oon sitten ehkä joutunut lukemaan muuten elämässäni niin huonoja tekstejä, että joidenkin pilkkujen tms puuttuminen ei haittaa mua 😀 Mutta en mä kyllä muutenkaan ole mikään kielioppinatsi… Toki huonosti jäsenneltyä ja sekavaa tekstiä en edes mä jaksa lukea 😀\nJoka tapaksessa tekstejäsi on aina ilo lukea! 🙂\nklo\t14:10\t 14.1.2013


Toimintakertomus 2016 | Etelä-Karjalan Kylät ry\nYhdistyksen ylintä päätäntävaltaa käyttävä yhdistyksen vuosikokous pidettiin 31.3.2016 Imatralla. Vuosikokouksessa käsiteltiin yhdistyksen sääntömääräiset asiat.\nYhdistyksen hallitus, joka vastasi yhdistyksen hallinnon järjestämisestä yhdessä yhdistyksen työntekijöiden kanssa, koostui kylä- ja asukasyhdistyksien, yrittäjien ja yhteistyökumppaneiden edustajista. Hallituksen jäseninä toimivat (6 + 1) puheenjohtaja Hannu Hakonen, kyläedustaja Lemi, varapuheenjohtaja Raija Suuronen, asukasyhdistysedustaja Lappeenranta (varajäsen Erkki Mäkinen, kyläyhdistysedustaja Lappeenranta), Ilkka Lampinen kyläyhdistysedustaja Lappeenranta ( varajäsen Minna Arminen, kyläyhdistysedustaja Lappeenranta), Arvo Kukkonen, asukasyhdistysedustaja Imatra (varajäsen Ritva Kuuva, asukasyhdistysedustaja Imatra), Raimo Suomela, kyläyhdistysedustaja Taipalsaari (varajäsen Lea Rautio, kyläyhdistysedustaja Imatra), Osmo Laine, kyläyhdistys- ja yrittäjäedustaja (varajäsen Ossi Pekonen, kyläyhdistys- ja yrittäjäedustaja, Parikkala) sekä Marjut Henttonen, sidosryhmäedustaja MTK (Pekka Helkala, sidosryhmäedustaja, MTK).\nHallitus kokoontui vuonna 2016 12 kertaa (3.2, 17.3, 31.3, 13.4, 18.4 (sähköpostikokous), 8.5 (sähköpostikokous), 21.6, 22.6 (sähköpostikokous), 7.9, 18.10 (sähköpostikokous), 16.11 (sähköpostikokous), 7.12) ja päätti yhdistyksen talousasioiden (tilinpäätös 2015 ja talousarvio 2016) ja hallintoasioiden (toimintakertomus 2015 ja toimintasuunnitelma 2065) lisäksi vuoden eteläkarjalaisen kylän, kylätoimijan ja kylätoiminnan tiennäyttäjän haun avaamisesta ja valinnasta, Avoimet kylät 2016 -tapahtuman järjestämisestä sekä yhdistyksen kotisivu-uudistuksesta. Hallituksen kokousten valmistelijoina toimivat yhdistyksen työntekijät ja hallituksen puheenjohtajat sekä johtoryhmä (työntekijät ja puheenjohtajisto) Hallituksen päätösten toteuttajina ja toiminnan käytännön toteuttajina toimivat yhdistyksen työntekijät.\nYhdistyksellä oli kaksi vakituista työntekijää (Kyläavuksi-hanke), kaksi palkkatuella työllistettyä helpdeskiä ja toimistosihteeri/kiertävä kyläsihteeri, 2 osavuotista Osaava ja osallistuva tekijä-hankeen projektikoordinaattoria, Ray:n paikka auki -ohjelma-avustuksella työllistetty nuori ja yksi työkokeilija. Lisäksi neljä terveydenhoitajaopiskelijaa suoritti yhdistyksessä työharjoittelun. Yhdistyksellä oli koko vuoden toimipaikka Taipalsaaren kunnantalolla (2 toimistohuonetta) ja loppuvuoden myös Lappeenrannassa 1 toimistotila.\nYhdistyksen tuotot koostuivat saadusta valtionavusta 29 565,00 €, jäsenmaksutuloista 3 640,00 €, työllistettyjen palkkatuista 39 477,13 €, Helpdeskin neuvontatyön tuotoista 50 €, hankkeiden julkisista tuista 116966,21 €, kuntarahasta 12 000 €, pankkiavustuksesta 3 000 € ja säätiörahoituksesta 6000 €. Yhdistyksen kulut syntyivät työntekijöiden palkkakuluista, matkakuluista, ostopalkkioista, vuokrakuluista, toimistokuluista, tapahtumakuluista sekä sekalaisista kuluista kuten lehti-ilmoituksista, posti- ja puhelinkuluista ja erilaisista laite- ja tarvikehankinnoista.\nYhdistyksellä oli vuoden 2016 lopussa 23 henkilöjäsentä, 101 yhdistysjäsentä ja 8 kannattajajäsentä. Jäsenille on ollut tarjolla vastikkeeton Sytyn välittämä lakimiesneuvonta.\nValtionavulla on hoidettu yhdistyksen hallinto, juoksevat asiat, toimistotehtävät sekä rekisterien ylläpito ja päivitys, tiedotus, kylien toiminnan tukeminen sekä niiden maakunnallisen edunvalvonta ja maakunnallisen kylätoiminnan toimintaedellytysten turvaaminen ja kehittäminen. Yhdistys on lisäksi edustanut maakunnan kylätoimintaa valtakunnan tasolla ja osallistunut valtakunnallisiin koulutuksiin ja tapahtumiin.\nYhdistyksen tiedotusvälineitä ovat kuukausittain ilmestyvä sähköinen kyläkirje (650 sähköpostiosoitteeseen), kotisivut ja sosiaalinen media (Facebook, Twitter, Youtube). Kotisivuilla on julkaistu maakunnallisia ja valtakunnallisia ajankohtaisasioita sekä välitetty muiden maaseututoimijoiden julkaisuja. Kyläkirjeen lisäksi sähköpostiosoiterekisterien osoitteisiin on lähetetty myös muita ajankohtaisia tiedotteita. Yhdistys on lähettänyt kesällä 2016 sähköisen jäsentiedotteen.\nVuoden kylä, kylätoimija, kylätoiminnan tiennäyttäjä\nYhdistyksen hallitus valitsi vuoden kyläksi Haapajärven Lappeenrannasta perusteena Huomattavan aktiivinen kyläyhteisö, jossa asiat hoidetaan itse tarttumalla ennakkoluulottomasti haasteisiin kyläyhteisön yhteiseksi hyväksi. Talkoohenki elää vahvana. Kylätalo antaa monipuoliset toimintamahdollisuudet mm. kyläläisten harrasteryhmille ja yhdistystoiminnalle. Vuoden kylätoimijaksi valittiin Jouko Kuivalainen Lappeennasta, perusteena aloitteellinen oman yhteisön ja ympäristön kehittäminen ja tiennäyttäjäksi Tuomo Hyyryläinen Taipalsaarelta, perusteena monipuolinen yhdistysaktiivi ja uusien toimintamuotojen kehittäminen.\nYhdistyksen yhteistyökumppaneita ovat mm. maakunnan kylät ja kaupunginosat, kunnat, kaupungit, seurakunnat, Suomen Kylätoiminta ry, toimintaryhmät, Etelä-Karjalan sosiaali- ja terveyspiiri, koulutusten tarjoajat, Sosiaalialan osaamiskeskus Socom ja muut maaseudun kehittämistoimintaa harjoittavat yhteisöt.\nYhdistys on verkostoitunut tehokkaasti muiden maaseututoimijoiden kanssa mm. osallistumalla niiden tapahtumiin sekä hankkeiden ohjausryhmiin. Vapepan (vapaaehtoinen pelastuspalvelu) Etelä-Karjalan maakuntatoimikunnan varsinaisena jäsenenä toimii Marja Jussila (varajäsenenä Minna Piutula), maaseutuasumisen maakunnallisena yhteyshenkilönä on Marja Jussila, Socomin Jobi -hankkeen varsinaisena jäsenenä Minna Piutula (varajäsenenä Marja Jussila), Kaakkois-Suomen maaseutujaoston jäsenenä toimii Marja Jussila (varajäsenenä Minna Piutula) ja Eksoten Martti -hankkeen varsinaisena jäsenenä Marja Jussila.\nLappeenrannan susireviiriyhteistyöryhmän varsinaisena jäsenenä toimi Minna Piutula (varajäsenenä Marja Jussila).\nVuoden 2016 maakunnallinen Avoimet kylät –tapahtuma järjestettiin 11.6.2016. Tapahtuman järjestämisestä, markkinoinnista, tiedottamisesta ja jälkiarvioinnista vastasi yhdistys yhdessä tapahtuman toteuttaneiden kylien kanssa. Osallistuneet kylät toteuttivat päivän aikana kukin oman näköisensä tapahtuman. Päivään osallistui maakunnan alueelta 28 kylää.\nMaakunnallisen kylätoiminnan toimintaedellytysten tukemiseksi yhdistys toteutti Kyläavuksi -hanketta, Osaava ja osallistuva tekijä-hanketta sekä Kymenlaakson Kylät ry:n sekä Lemin 4H ja Vuoksen 4H -yhdistysten kanssa yhdessä Raha-automaattiyhdistyksen avustuksella Nuorten kyvyt käyttöön -nuorten työllistämishanketta.\nTyövoimapoliittisen Kyläavuksi-hankkeen toteutusta jatkettiin vuonna 2016. Hankkeen rahoituksen myönsi Kaakkois-Suomen TE-palvelut. Hankkeessa oli 2 työntekijää (hankkeen toteutuksesta vastaava projektipäällikkö ja työllistettyjen työelämän polkuvalmennuksesta vastaava työvalmentaja).\nKyläavuksi -hankkeessa yhdistykset ovat palkanneet Etelä-Karjalan Kylät ry:n avustuksella pitkäaikaistyöttömiä palkkatuella asukkaiden avuksi tavallisiin ei- ammattitaitoa vaativiin arjen askareisiin sekä asuinalueen yhteisten töiden hoitoon. Hankkeen toimenpiteitä ovat olleet potentiaalisten kyläavustajakylien kartoitus ja rekrytointi, mukaan lähtevien kylien saattaminen työnantajakuntoon, työllistettävän kyläavustajan rekrytointi, työhön perehdyttäminen ja palkkaus sekä työvalmennus ja poluttaminen. Työvalmentaja on tavannut työllistetyn kyläavustajan vähintään kolme kertaa työllistämisjakson aikana (alkukartoitus, väliarviointi ja päättökeskustelu sekä TE-palvelujen oman asiantuntijan tapaaminen).\nHanke tarjosi työllistetyille kullekin sopivaa lyhytkoulutusta, järjesti kyläavustajien ja työnantajahallitusten yhteisiä tapaamisia sekä koulutustilaisuuksia. Hanke teki yhteistyötä yrittäjien, TE-palveluiden ja TYP:n, Eksoten, muiden työllistämistoimijoiden sekä koulutusta järjestävien tahojen kanssa. Hankkeessa tehtiin syksyllä itsearviointikysely yhdistyksille, kunnille, kaupungeille, TE- ja TYP-palveluille sekä kyläavustajille. Hankkeen ohjausryhmä kokoontui 2 kertaa (keväällä ja syksyllä).\nOsaava ja osallistuva tekijä -hanke\nEuroopan sosiaalirahaston rahoittamassa hankkeessa tavoiteena oli kouluttaa uusia työnantajia 3. sektorin yhdistyksistä, työllistää pitkäaikaistyöttömiä koulutettavien yhdistyksien toimesta sekä poluttaa työllistetyt takaisin työelämään ja valtavirtaistaa maakuntaan Kyläavuksi-hankkeessa Lappeenrannan alueella kokeiltua alueellisten palvelukeskusten mallia.\nHankkeesta on tiedotettu kotisivujen ja sosiaalisen median lisäksi kyläpäällikkökoulutuksissa ja erilaisissa tapahtumissa. Ensimmäinen palvelukeskustapahtuma pidettiin toukokuussa Nuijamaalla yhteistyökumppaneiden kanssa Liikuta minua Kukan päivän –tapahtuman merkeissä.\nTyönantajuuskoulutuksia on pidetty kuusi ja niissä on ollut 26 osallistujaa.\nNuorten kyvyt -käyttön hanke\nRaha-automaattiyhdistys antoi yhdistykselle avustuksen nuorten työllistämiseen projektikumppaneidensa kanssa yhdessä. Yhdistys, Kymenlaakson Kylät ry, Lemin 4H ja Vuoksen 4H -yhdistys palkkasivat kukin yhden nuoren vuodeksi. Tavoitteena oli tarjota vaikeasti työllistyville, ilman tutkintoa oleville alle 30 -vuotiaille nuorille mahdollisuus lisätä työelämän valmiuksia, löytää pontta koulutukseen hakeutumiseen sekä tutustua yhdistyskentän monialaiseen toimintaan sijoittamalla heitä kolmannen sektorin tarjoamille työmarkkinoille. Jokaisella nuorella oli oma työelämän mentori ja hankkeella yhteinen päämentori.\nEtelä-Karjalan Kylät ry, hallitus


2H+KK+S , kerrostalo, 920 €/kk, 49,5 m²\nVuokrataan ensimmäisen kerroksen, saunallinen kaksio Pakkalasta!\nKodissa on näppärä pohjaratkaisu. Avokeittiö ja olohuone ovat yhtä avaraa tilaa sekä olohuoneesta on kulku asunnon parvekkeelle, josta näkymät on sisäpihan suuntaan. Makuuhuoneen ja eteisen yhteydestä löytyy muutama vaatekaappi. Tilavasta kylpyhuoneesta löytyy ikkunnallinen sauna, joka tuo luksusta arkeen.\nKodissa on harmaa tammilaminaatti ja juuri valkoiseksi maalatut seinät. Keittiössä on valkoiset kaapit, työtasot ja välitilalaatat. 60cm leveälle astianpesukoneelle on mahdollisuus.Kylpyhuoneessa on siniharmaa muovimatto ja seinät on laatoitettu valkoisella. Pesukoneelle löytyy liitäntä.


Ilotulitteet aiheuttivat jälleen vammoja\nmaanantai 01.01.2007 klo 9:56\nIlotulitteet aiheuttivat jälleen silmä- ja palovammoja uudenvuoden juhlijoille eri puolilla maata. Vakavia silmävammoja on kuitenkin aiempaa vähemmän.\nIlotulitteet aiheuttivat jälleen vammoja juhlijoille. KARI KUUKKA\nIlotulitteiden aiheuttamilta vakavilta silmävammoilta on vältytty ensi tietojen mukaan koko maassa tänä vuonna.\nHyksin silmäklinikalla Helsingissä ei ollut uudenvuodenpäivään kello 12:een mennessä hoidettu yhtään leikkausta vaatinutta vakavaa silmävammaa, mikä on ylilääkäri Tero Kivelän mukaan paras tilanne koko 2000-luvulla.\n– Vammoja on hoidettu yhteensä seitsemän, joista jokunen on keskivaikea ja loput lieviä. Määrä on melko sama kuin aikaisempinakin vuosina, mutta vammojen keskimääräinen vaikeusaste on selvästi vähentynyt, Kivelä kertoo.\nKivelä uskoo, että vammojen vakavuuden vähenemiseen on vaikuttanut suojalasien käytön selvä yleistyminen. Kenelläkään tänä vuonna loukkaantuneista ei ollut suojalaseja.\nSeitsemästä loukkaantuneesta viisi on ollut itse ampumassa ja kaksi katsomassa ilotulitteita. Nuorin loukkaantunut on syntynyt vuonna 1992. Vammautuneista neljä oli 14–18-vuotiaita lapsia ja nuoria.\nViime vuonna vammoja tuli 12:lle ja toissa vuonna 8 juhlijalle. Pahimmillaan ilotulite voi aiheuttaa silmän puhkeamisen. Lievemmät vammat ovat muun muassa palaneita ripsiä ja palovammoja silmän pinnalla sekä ruutivammoja.\nPääkaupunkiseudun osuus koko Suomen ilotulitteiden aiheuttamista silmävammoista on Silmälääkäriyhdistyksen vuosittaisen selvityksen mukaan kolmasosa. Yhdistys ennustaa silmävammojen vähentyneen viime vuoden 32:sta alle 30:n.\nPienistä raketeista yksi vamma\nTänä vuonna myyntiin palasi pieniä raketteja kuten niin sanottuja kissanpieruja ja roomalaisia kynttilöitä. Pienet raketit aiheuttivat pääkaupunkiseudun vammoista yhden katsojan vamman.\nTänä vuonna vammoja syntyi Kivelän mukaan varsinkin viallisista tuotteista. Kaikki viisi itse ilotulittanutta saivat vamman raketin räjähtäessä heti sytyttämisen jälkeen.\nIlotulitteet aiheuttivat tänä vuonna kuitenkin yhteensä ainakin parikymmentä silmävammaa, mutta myös muualla maassa oli aamuun mennessä vältytty vakavilta vammoilta.\nEsimerkiksi Oulussa silmävammapotilaita oli neljä, Kuopion yliopistollisessa sairaalassa kolme ja Joensuussa sekä Lappeenrannassa yksi.Turun yliopistollisessa sairaalassa hoidettiin yöllä yksi silmävammapotilas, mutta hänelläkään ei ollut vakavia vammoja. Tampereen yliopistollisessa sairaalassa oli yöllä muutama tapaus.\nUseasta sairaalasta kerrottiin, että juhlinta oli sujunut melko tavanomaisesti. Pohjois-Karjalan keskussairaalassa Joensuussa ensiapuhenkilöstöä työllistivät silmävammoja enemmän liukkaan kelin aiheuttamat vammat kuten murtumat. Myös pahoinpitelyitä oli sattunut useita.\nIlotulitusraketti sinkoutui asuntoon Kuopiossa\nIlotulitusraketti aiheutti vakavan vaaratilanteen sunnuntai-iltana Kuopion Petosella.\nTaivaan piru -niminen raketti ei noussutkaan taivaalla vaan iskeytyi rivitalon ikkunan läpi. Raketti rikkoi olohuoneen kolminkertaisen ikkunan ja räjähti vastakkaiseen seinään.\nRäjähdys aiheutti myös vähäisen tulipalon, joka sammui itsestään.\nHenkilövahinkoja ei syntynyt, sillä asukkaat olivat onnekseen kyläilemässä naapurissa.


Ilves-Historia • HPK sysäsi Ilveksen sarjajumboksi\nHPK sysäsi Ilveksen sarjajumboksi\n15.10.2011 Riku TeiskonlahtiOtteluraportti\nIlveksen matka Hämeenlinnaan päättyi ilman pistepussin karttumista. HPK korjasi voiton maalein 3-2 ja nousi sarjan tyvessä ohi Ilveksen.\nIlvekselle tarjoutui ottelun alussa mainio tilaisuus päästä johtoon, kun Kai Kantola pääsi 0-0 –tilanteessa yrittämään avausmaalia rangaistuslaukauksesta. Kantola tavoitteli osumaa HPK-vahti Mikko Tolvasen jalkojen välistä, mutta verkkoon asti kiekko ei mennyt.\nHPK karkasi erän puolivälin jälkeen kahden maalin johtoon. Ajassa 13.49 onnistui Marko Luomala ja kellon näyttäessä aikaa 16.11 Janne Kolehmainen oli unohtunut ylivoimalla maalin edustalle vapaaksi ja pääsi napauttamaan kotijoukkueen jo kahden maalin karkumatkalle.\nIlveksen kavennus nähtiin vielä ensimmäisen erän aikana. Masi Marjamäki kaivoi kiekon Ville Koistiselle, joka nousi kohti päätyä ja tarjoili poikittaissyötön maalin edustalle ehtineelle Mark Leelle. Leellä oli helppo työ siirtää kiekko HPK:n maaliin seitsemän sekuntia ennen erätaukoa.\nKerho kuittaa kahden miehen ylivoimalla\nToisessa erässä Ilves onnistui nousemaan tasoihin. Ilveksen vahvimmaksi osaksi viime peleissä noussut trio Kantola-Kangasniemi-Korhonen pääsi kentälle HPK:n lyömän pitkän kiekon jälkeen. Antti Kangasniemi voitti aloituksen ja Ryan Glenn heitti viivasta päätykiekon, johon tuorein Ilves-peluri ehti ensimmäisenä. Kangasniemi näki maalille nousseen Ville Korhosen, joka pääsi iskemään rannelaukauksella kauden toisen maalinsa tärkeään paikkaan. Korhosen osuma syntyi ajassa 31.41.\nJälkimmäiselle erätauolle lähdettiin kuitenkin Kerhon johtaessa. Hämeenlinnalaiset pääsivät kahden miehen ylivoimalle Arto Tukion ja Masi Marjamäen otettua yhtäaikaiset rangaistukset. Vesa Toskala onnistui torjumaan Jukka Laamasen siniviivalaukauksen, mutta irtokiekossa Janne Kolehmainen oli täysin yksin maalin edustalla ja napautti kiekon kolmannen kerran ohi Toskalan ajassa 37.41.\nHPK:n ote pitää\nPäätöserässä Ilves hallitsi peliä, mutta Kerho pelasi omassa päässä nöyrästi. Huippuluokan maalintekopaikkoihin pääseminen oli Ilvekselle jälleen tervanjuontia. HPK:n maalivahdille Mikko Tolvaselle kertyi erään vain kuusi torjuntaa.\nIlveksen kiriä katkaisi Arto Tukion kolme ja puoli minuuttia ennen ottelun loppua ottama rangaistus. Viimeisellä minuutilla Ilvekselle tarjottiin vielä mahdollisuutta pelata kuudella neljää vastaan HPK:n Mathias Porselandin otettua jäähyn. Ilves-kuusikko sai aikaan hyvän yrityksen, mutta maaliin asti kiekkoa ei saatu. Näin HPK korjasi pistepotin ja Ilves jäi edelleen yhdeksään sarjapisteeseen ja tippui viimeiselle sijalle.\nIlveksen kausi jatkuu tiistaina kotiottelussa, johon vastaan asettuu KalPa.


Arctic Indigenous Design Archives: AIDA-hankkeen uudet työntekijät Saamelaisarkistossa\nAIDA-hankkeen uudet työntekijät Saamelaisarkistossa\nLue tästä Saamelaisarkiston AIDA-hanketyöntekijöiden Inkan ja Raunan haastattelu.\n- Olen Inka Kangasniemi ja tulen Inarin kirkonkylältä. Opiskelen myös Lapin yliopistossa muotoilua.\nMitä teet Kansallisarkistolla ja missä kaupungissa työskentelet?\n- Olen Kansallisarkiston Saamelaisarkistossa AIDA-projektissa (Arctic Indigenous Design Archives). Hankin hankkeeseen saamelaisten käsityöläisten arkistoja ja teen arkistonjärjestelytyötä mutta vastaan myös hankkeeseen kuuluvasta saamelaisen muotoilukasvatus-materiaalin tekemisestä ja visuaalisen materiaalin tuottamisesta.\nMitä kautta tulit Kansallisarkistolle töihin?\n- Minulla on ollut tämä hankeidea jo pitkään ja Kansallisarkiston innostuttua hankkeesta aloimme hakemaan rahoitusta siihen. Aloitin työt helmikuussa.\nMitä harrastat tai tykkäät tehdä vapaa-ajallasi?\n- Saamelaiseen elämäntapaan kuuluu laaja suku, kylästely ja yhdessä tekeminen, joten se näyttelee isoa roolia vapaa-ajalla. Lisäksi teen koru- ja nykytaidetta, joten kun jokin taideprojekti on päällä, niin työskentely on hyvin intensiivistä.\nOnko sinulla joitakin erityisiä kesäsuunnitelmia?\n- Tässä odottelen, että jäät lähtevät, että pääsen kalaan. Heinäkuussa lähdetään perheen kanssa Etelä-Ruotsiin.\n- Nimeni on Rauna Vieltojärvi ja sukujuureni tulevat Enontekiön alueelta - nykyisin tosin asun Inarissa.\n- Työskentelen Saamelasiarkiston AIDA (Arctic Indigenous Design Archives) -projektissa. Työnkuvaani kuuluu kiertää lähinnä Enontekiön alueella saamenkäsityöläisten (duojár) luona keräämässä heiltä aineistoja ja arkistoja liittyen saamenkäsitöihin (duodji). Haastattelen käsityöläisiä ja dokumentoin heidän arkistojaan.\nSaamelaisarkisto sijaitsee Inarissa, mutta työhöni kuuluu paljon kulkemista duojáreiden luona.\nMitä kautta päädyit Kansallisarkistolle töihin?\n- Minulle tarjottiin AIDA-projektityötä Saamelaisarkistosta.\n- Vapaa-ajan harrastuksiini kuuluu pitkälti urheileminen, etenkin kuntosali, lenkkeily ja jooga. Käsitöiden tekeminen on myös lähellä sydäntäni - neulon, kudon, ompelen ja teen nahkatöitä.\n- Kesäsuunnitelmiini on olla suunnittelematta mitään ja nauttia kesästä töiden, harrastusten ja ystävien parissa.\nLähettänyt Unknown klo 6/08/2017